cyanic-selkie/wikianc huggingface dataset:
昴星團
昴星團，星團之一，分類疏散星團，同名星官昴而名. 可以就咁叫昴，或者昴宿星團，借西洋叫七姊妹星團. 佢號編號M45. 西洋而言，歸金牛座. 近地球星團之中，佢可以響冬季星空，以肉眼觀察，所以至出名. 另一個肉眼睇到，係畢星團. 古時肉眼可以睇到七星，用以驗視力. 然而實情佢有過千粒星，遠遠多過肉眼睇到.
以佢靠近黃道而又光猛，世界各地古人，都留意到昴，甚至有唔同神話.
天文台大望遠鏡，天文攝影愛好者，都慣常以昴為目標. 亦都係好多觀星友必認嘅目標之一，都幾犀利㗎.
構造
星團實為一堆熾熱藍星，距今一億年之內形成. 星星周圍嘅塵，形成暗黑之反射星雲. 以前以為，塵為星團形成時嘅遺物，之不過，今下知道，純粹星團咁啱行過，撞上一團塵雲，而吸附咗團塵. 天文學家估計，星團都仲有兩萬五千萬年「命」. 之後佢會畀銀河旋臂，以及巨形分子雲，兩者引力作用而扯開.
竽
竽（）係種樂器，流行喺古時中國嘅戰國到漢朝時期，宋之後失傳. 竽係吹奏樂器，係用竹製，似笙又大過笙. 原本有卅六管，後尾變成廿三管. 管分前後兩排，揷橢圓嘅竽斗上便.
荷蘭經濟部
任務
經濟部嘅任務喺「促進荷蘭持續性嘅經濟成長」，注重喺「知識經濟同創新」、「競爭力與動力」同埋「商業機會」等關鍵領域.
組織
經濟部長負起部會嘅政治責任. 通常有一個國務秘書（Staatssecretaris）在旁邊幫部長做政務，國際上叫做國際貿易部長（Minister for Foreign Trade）.
公務部門由正副秘書長率領. 經濟部設有四個總署，同埋一啲支援部門. 呢四個總署喺：
經濟部下轄嘅行政機構有：
另外，仲有三個獨立運作嘅局處：
占卜
占卜（）係指利用所謂超自然或以術數運算方法嚟推測未來或者探究一啲嘢嘅活動.
群動
群動（flocking）指一大群個體一齊移動，並且喺途大致守三條規則：
實驗表明咗，上述嘅法則能夠令到一大群個體就算冇中央指揮都做到有組織性嘅移動；群動演算法喺動物學上可以攞嚟模擬雀鳥同魚等嘅大規模群體移動.
大人物合唱團
大人物合唱團（Mr. Big）係美國一隻硬搖滾樂隊，由結他手Paul Gilbert、鼓手Pat Torpey同低音結他手Billy Sheehan組成，喺1988年成立.
鄧良 (三國)
鄧良（；），義陽新野人（而家河南新野），係三國中蜀漢嘅官員，係東漢司徒鄧禹嘅後代，蜀漢大將鄧芝嘅仔.
鄧良嘅老豆鄧芝係蜀漢後期嘅大將，封爵爲陽武亭侯. 延熙十四年（251年），佢老豆過世後佢就繼承咗爵位，到景耀年間（258年～263年間）做官到尚書左選郎.
炎興元年（263年）冬天，曹魏將軍鄧艾喺綿竹打敗蜀漢嘅諸葛瞻，蜀漢後主劉禪諗住投降曹魏，於是派侍中張紹、光祿大夫譙周、駙馬都尉鄧良帶住印綬，去鄧艾軍中請降. 張紹、鄧良喺雒縣同鄧艾相遇，鄧艾得到份降書十分之開心，立即發信報畀曹魏朝廷聽，嗌張紹、鄧良返去成都先.
蜀漢滅亡後歸咗曹魏，後來司馬氏篡魏，建立咗晉朝，鄧良就重新出仕，做咗晉朝嘅廣漢太守.
參攷資料
類:三國人 類:河南人 良
海壩村古屋
海壩村古屋（Old House, Hoi Pa Village）係香港荃灣一座法定古蹟，喺海壩村第九一七號地段（依家德華公園入面），1904年起好，1986年列做古蹟.
古屋用夯土、青磚、青瓦同杉木起，好有華南傳統鄉村建築特色.
1997年開始，古屋由環境保護署用，改做荃灣環境資源中心（Tsuen Wan Environmental Resource Centre）.
洗血
洗血，學名血液透析，係其中一種洗腎方法，將血由身體抽到洗血機清走廢物，再將乾淨嘅血抽返入身體.
運輸帶
運輸帶，又叫輸送帶，係種貨運嘅裝置，面頭有個裝貨嘅表面，下面有好多個用電推郁嘅轆，當啲轆轉，個表面就可以帶動啲貨推向前.
日常生活入面，最常見嘅運輸帶係機場嘅行李運輸帶.
對比
對比係修辭手法嘅一種，用兩種相反嘅事物做比較，突出兩者之間嘅差別. 呢種手法可以將事物嘅特點同形態更加顯著，更加深刻.
若望九世
若望九世（John IX，）係羅馬天主教第116任教宗，898年到900年在位.
集郵
集郵又叫儲郵票，係一種興趣，又係一種學問. 通過收集、研究各種「郵品」，集郵者除咗可以學識世界各國嘅歷史、地理、花草魚蟲同埋人物等相關嘅知識以外，重可以培養出一種「禪定」嘅情趣同埋培養耐性. 唔少學校都鼓勵學生集郵，認為集郵嘅好處係怡情、益智等等.
集郵係世界上最普遍嘅興趣之一，估計全世界有成3,000萬集郵者；如果根據美國郵政嘅定義，儲咗最少一個郵票都叫集郵者嘅話，單喺美國就估計有2,000萬人.
「郵品」唔單止包括郵票，重包括埋郵政機構發行嘅封、片、簡、戳等郵政用品，例如首日封、紀念封、原圖卡、郵政明信片、小全張、小本票、小型張、紀念郵戳等.
對於一尐細尐嘅國（例如列支敦士登）嚟講，集郵者係主要嘅財政收入來源. 有尐國會專門針對集郵者出一尐設計得好靚嘅限量郵品，嗰尐郵品嘅發行量往往超過郵政需求，甚至根本唔會用嚟寄信，呢尐會列為「有害郵品」.
夜行章
夜行章係伊斯蘭教典籍《可蘭經》入面嘅第17章（蘇拉）.
竹枝詞
竹枝詞係樂府一種，原本係中國古代四川東部，巴渝地區嘅民歌. 竹枝詞用竹枝和聲，所以叫竹枝詞.
作品
大唐劉禹錫仿作砍詠風俗情事 ，有詩《竹枝詞》尾句有「東邊日出西邊雨，道是無晴卻有晴. 」
唐宋時期，廣州出現咗竹枝詞，去到明清時期發展得好犀利，但民國時期因戰亂動蕩而衰落. 直到1990年代先至逐漸出現新派嘅竹枝詞.
香港舊時有一啲香江竹枝詞，用來寫香港風情.
福建炒飯
福建炒飯喺香港好常見，喺一般茶餐廳都有得賣，但喺福建就冇呢種濕炒飯. 福建炒飯材料有草菇、西芹、瑤柱絲、燒鴨絲、雞肉粒、蝦仁、粟米粒、青豆、紅蘿蔔粒. 芡汁材料有雞湯、生粉、生抽、老抽同蠔油. 做法係先炒蛋炒飯，之後材料同芡汁一齊炒，再淋喺蛋炒飯上面. 可以再加上蔥粒，等個飯望落再靚啲啲.
老鼠尾
[[category:電]]
鄺美璇
鄺美璇（Maisie Kwong，）係2020年度香港小姐競選嘅友誼小姐兼五強佳麗.
簡歷
鄺美璇早年讀加拿大多倫多，之後喺英國倫敦政治經濟學院畢業，畢業後做過投資銀行市場分析員.
鄺美璇喺2020年度參選香港小姐，攞到友誼小姐，不過佢喺完成咗友誼小姐嘅任務之後就離開咗無線.
出面網頁
類:前無綫電視女藝員
本篤四世
本篤四世（Benedictus IV，）係羅馬天主教第117任教宗，900年到903年在位.
沙塵暴
沙塵暴（Dust storm）係夾雜沙塵嘅風暴，出現喺乾旱地區（譬如沙漠），會令空氣混濁，能見度變低.
色戒
色戒，可以係:
軟枝黃蟬
名
呢樖嘢嘅花樣同色都同就快出蟬仔嘅蛹噉，加上佢啲樹枝好軟熟，所以「軟枝黃蟬」嘅名就係噉嚟.
形態
呢樖嘢嘅葉係3——4嚿輪生，好似張紙咁薄；莖嗰度重有樹汁響度；而花色係金黃色. 花樣睇落去好似啲漏斗噉，而花瓣就好似瓦片噉排. 佢開完花就結果，出嗰啲果係波形，重生埋刺添.
藥用
呢樖嘢雖然話可以入藥，佢可以醫皮膚濕疹、疥癬、瘡瘍腫毒. 但凈係可以用佢嘅樹汁嚟外敷患病部位，重要喺用之前，一定要睇吓患者嘅皮膚會唔會發生過敏. 因為佢嘅不良反應係好容易搞到皮膚過敏都有.
毒性
成樖嘢都有毒. 尤其係乳汁嗰度，一唔小心食咗佢嘅話，可能會有嘴唇紅腫、嘴同脷都乾燥、發高燒、嘔同埋肚疴. 如估皮膚掂到佢嘅話，甚至有可能出現紅腫都有.
硬枝黃蟬同軟枝黃蟬嘅區分
由於硬枝黃蟬同軟枝黃蟬呢兩樣都好容易俾人搞亂，因為佢嘅名都好似吓. 雖然話噉，但係佢兩個之間嘅關係都差咗好遠，呢兩樣睇佢嘅花就分到邊個係李逵喇.
攷
類:黃蟬屬 類:灌木 類:四季常綠植物 類:藥用植物 類:有毒植物 類:花卉
淳于緹縈
淳于緹縈係漢朝太倉令淳于意嘅女. 淳于意喺文帝劉恆做皇帝嗰陣犯咗罪. 緹縈上書願意做官婢，用來贖老豆嘅肉刑. 劉恆見佢嘅孝行好感動，放過淳于意，免佢肉刑.
艾拔圖·馬格里奧齊
阿爾貝托·馬格里奧齊（Alberto Magliozzi，）係意大利攝影師同畫家. 佢鍾意黑白勝過彩色，中意模擬勝過數字. 佢被認為係使用中畫幅設備拍攝嘅鼻祖. 喺佢卅年嘅職業生涯中，影咗好多出名嘅意大利女性. 佢嘅作品出現喺各種雜誌上，包括女性裸體雜誌Playboy同Penthouse.
宣道國際學校
宣道國際學校（Christian Alliance International School）係香港一間國際學校，主校舍喺九龍荔枝角蝴蝶谷瓊林街33號，由香港九龍塘基督教中華宣道會搞.
宣道國際學校嘅前身係宣道會劉平齋紀念國際學校，2017/18年度開始暫停運作進行翻新. 而宣道國際學校就同時喺2017年8月創辦，初時借用荔景華瑤路麗瑤邨做校舍，蝴蝶谷新校舍落成之後就搬咗入去.
列卡度·阿西奧利
（Ricardo Acioly，；）係退役嘅巴西男子網球員，里約熱內盧州博塔科高人，同路易斯·馬他一齊參加過1988年夏季奧林匹克運動會嘅網球賽事，1986年12月29號，佢試過喺ATP網球排行榜排到全球第228位.
連出去
類:巴西網球手 類:里約熱內盧州人‎
申花聯城合併
申花聯城合併係發生喺2007年2月，中國足球超級聯賽開賽前嘅一次大事. 上海申花足球俱樂部同埋上海聯城足球俱樂部兩間中超足球會，通過收購形式合併做上海申花一間，上海聯城自此不復存在.
概況
2007年初，足壇出現咗上海聯城擁有者、著名商業家朱駿準備出資收購上海申花嘅消息. 之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併.
人員
原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席. 聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置.
影響
由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」. 而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會. 於是好多原本已經入咗一線隊嘅球員，又俾人放返預備隊. 賽季中期，申花重將一部分球員外借到新加坡聯賽遼寧廣原.
拉比 (猶太教)
拉比係猶太教嘅一啲精神領袖同宗教老師，負責主持猶太教儀式，同埋指導各位信徒.
申花聯城合併
影響
喺2008年季前轉會時，申花一口氣將47名球員掛牌，係多年中國足球轉會之最. 最後其中十幾名球員搵到租借或者轉會嘅目標，略為舒緩足球會人員過剩嘅情況.
足球會合併之後，朱駿選擇將原本上海聯城嘅參賽資格直接註銷，而冇轉讓畀據聞出價1200萬嘅重慶力帆，成為中國足壇極少見嘅直接解散頂級足球會嘅事例.
巴西野牡丹
巴西野牡丹（；學名：Tibouchina semidecandra）係野牡丹科光榮樹屬嘅一樖常綠灌木，原產地喺巴西.
形態
佢嘅樹枝係啡紅色；而樹葉方面，佢係成對生，形狀係橢圓形到披針形，兩邊都有好幼嘅茸毛響度. 而花嘅方面，佢唔單止多，重好密添；花色係深紫藍色. 而佢結出嚟嘅果就好似隻杯噉嘅波形.
出面網頁
類:光榮樹屬 類:灌木 類:四季常綠植物
山竉章
山洞章係伊斯蘭教典籍《可蘭經》入面嘅第18章（蘇拉）.
AA
AA可以係：
物流
物流（logistics）係管理運貨同存貨嘅一門學問，最初用喺軍事上幫軍隊做補給，而現代社會就廣泛應用喺各種商業範疇入面.
隔氣火牛
[[category:電]]
思齊三世
思齊三世（Sergius III，又譯色爾爵三世，）係羅馬天主教第119任教宗，904年到911年在位.
搭客
搭客，北方中文叫乘客，係坐上交通工具嘅人，但唔包括控制人員（譬如司機）同埋服務人員.
每種交通工具都對搭客人數有規定，過咗龍就係超載.
搭客呢個詞語喺香港已經好少人會用，但係喺天星小輪仍然會見到.
影相
影相（Photography），又叫攝影，係影張相出來嘅活動，亦係一種藝術. 佢係透過事物嘅光，記錄靜止或者動態事物落去對光敏感嘅媒介之上，例如菲林或者電子感光器. 用來影相嘅機器叫相機，有鏡去捕捉要影嘅嘢發射或者反射嘅光，從而成為影像.
茶餐廳食品
茶餐廳嘢食：
卡爾五世
卡爾五世（Karl V，）係神聖羅馬帝國皇帝（兼德意志、意大利國王），1519年到1556年在位. 佢係奧地利大公卡爾一世（Karl I，1519年到1521年在位）、西班牙國王卡洛斯一世（Carlos I，1516年到1556年在位）同尼德蘭領主（1506年到1555年在位）.
王力宏同李靚蕾離婚事件
王力宏同李靚蕾互刋事件始於王力宏嘅老婆李靚蕾2021年12月17號深夜喺Instagram 以及新浪微博 上發表長文，揭露咗王力宏的嘅私生活醜聞、家庭關係、婚外情等等，引起各界關注. 兩個主角及其親友幾番口誅筆伐之後，王力宏道歉、承諾補償並宣布暫時退出演藝圈. 雙方嘅公開攻伐暫告一段落. 不過李靚蕾2022年1月11號再度發文，聲稱人身安全受威脅. 2021年1月13號，李靚蕾喺佢嘅Instagram，展示王力宏請「水軍」嘅文件，再次引嚟輿論熱議. 呢單嘢成為兩岸民眾追睇嘅家庭倫理糾紛.
阿摩司書
《阿摩司書》係《舊約聖經》嘅小先知書，天主教譯做《亞毛斯》，呢卷書裏面有好多針對唔同國家嘅預言，不過主要對象係當時嘅以色列國.
簡介
作者：阿摩司 日期：公元前750年 地點：提哥亞
喺舊約聖經上帝嘅代言人當中，阿摩司嘅信息係第一個有詳細記錄嘅. 阿摩司雖然來自南國猶大嘅一個鄉村，不過喺北國以色列傳道. 嗰時大概喺公元前八世紀，當時國家繁榮，宗教生活特別顯著，人民過安定嘅生活，人民以為呢啲係上帝賜福畀佢哋嘅徵兆. 不過阿摩司睇出，所謂繁榮只係喺有錢嘅人，窮人仍然忍受唔公平嘅待遇同壓迫，宗教熱心好明顯係虛假嘅，而所謂安定只係表面嘅狀況. 阿摩司以佢嘅熱情同勇氣發出警告，預言上帝將懲罰以色列.
未來學家
未來學家係指推測未來嘅人，或者係對未來學有鑽研或有興趣嘅人.
Negative
Negative可以係：
歐洲安全合作組織
歐洲安全合作組織係歐洲跨國組織，前身係1973年成立嘅歐洲安全合作會議，1995年改用而家個名. 成員除咗歐洲諸國，亦包括美國、加拿大、土耳其同一啲中亞國.
法蘭西斯·福山
法蘭西斯·福山（Francis Fukuyama，），係一位美國作家同政治經濟學者.
AAA電芯
AAA電芯，又叫3A電芯，係一隻國際電芯大細標準，呈圓柱形，長44.5毫米，直徑10.5毫米. 又叫做7號電.
麥爾彥章
麥爾彥章係伊斯蘭教典籍《可蘭經》入面嘅第19章（蘇拉）.
渡瀨晶
渡瀨晶（，，Akira Watase，）係一位日本嘅鹹片女星. 渡瀨晶出身喺日本東京.
喺美國洛杉磯拍《BLACK SEMEN》系列，同五位黑人男演員做對手戲，2002年7月15號發行. 喺《Dream Party》同幾名女演員合演，突破性同同性女演員做對手戲. 退出作品之一《露出大都會東京3》，喺東京街頭當眾同男優做對手戲.
宣道會劉平齋紀念國際學校
宣道會劉平齋紀念國際學校（Christian Alliance P.C. Lau Memorial International School）係香港一間國際學校，主校舍喺九龍富寧街2號，由香港九龍塘基督教中華宣道會搞.
宣道會劉平齋紀念國際學校喺1992年創校，2017/18年度開始暫停運作進行翻新，嗰陣宣道會另外創辦一間全新國際學校宣道國際學校，原校2020年完工後重新招生.
順德
順德（）喺廣東南面珠江三角洲，東面係番禺，南面係中山、江門同新會，西面係鶴山同高明，而北面係禪城，同南海. 家下係佛山市嘅市轄區，叫順德區，區治大良. 境內有唔少河涌，土地肥沃，所以漁農業都好發達. 1980年代改革開放後，因為響香港有唔少原籍順德嘅人士，所以有唔少香港廠家響度起工廠，投入資金，令佢成為南方一個輕工業重鎮，其中以電器最出名，成為咗「廣東四小虎」之一，亦都係中國大陸同廣東省最富庶嘅地方之一.
山
順德北有都寧，西面有天湖，西北面有西淋山.
水
北江水由南海入順德，叫河澎海，再向東南，屈返北，到扶閭海，之後又到東纍石海. 北江分支，主流入番禺，過咗沙灣水，就流入珠江. 另一支去到板沙海入中山.
西江水都由南海入順德，經甘竹灘水分支，東支去到板沙海同北江支流會合. 另一支過仰船岡，到仰船海，過江門新會作海.
史
秦朝到東晉，順德塊地基本上係番禺縣地方，南北朝到明朝初期屬南海縣同新會縣地頭，中間五代十國嗰時喺咸寧縣. 唐代陣順德度開始有墟市.
南漢乾亨元年（917）改廣州做興王府，仲照著唐長安嘅建置，將新會縣拆成咸寧、常康兩縣同永豐、重合兩場，以拱衛都城. 咸寧縣治就喺而家嘅順德北滘簡岸路村. 宋開寶四年（971）南漢畀滅咗後，咸寧等同番禺、四會畀合成返做南海縣. 到宋陣開始多人住落，譬如碧江村就喺呢陣建立，以造紙同醃筍而出名. 南宋末年北方民眾走難落來，順德嘅人口就猛增.
朝廷為強化控制創順德
明朝正統十四年(公元1449年)黃蕭養起義後，朝廷為咗加強管治，景泰三年(公元1452年)將南海嘅東涌、馬寧、鼎安、西淋四都同新會嘅白藤堡（1958年10月復歸新會縣）劃出，創置咗順德縣，有「順天明德」嘅意思，縣治係原廣州府南海縣嘅大良堡，改埋名做大良.
當其時南有馬寧巡檢司，北有紫泥巡檢司. 西有江村巡檢司，後尾搬去西北查浦. 北有都寧巡檢司，後尾搬去都粘堡. 東南便有馬岡巡檢司，後尾廢咗.
後期
明、清兩代順德係由廣州府管轄嘅. 大清時經順德就發展得好富庶. 當時縣治響容奇，（據 祝鹏《廣東省廣州市佛山市沿革地理》，縣治一路都響大良）有一個縣丞. 又設紫泥、江村、馬寧，北都寧四巡司. 光緒二十三年，大清同英國簽中英緬甸條約，其中響西江邊開甘竹商埠.
共和國時代
1949年10月28號，中國人民解放軍進佔咗順德，到1950年3月20號成立咗順德縣嘅人民政府，係隸屬珠江行署.
最後，2003年起變成佛山市下面一個區，是為順德區.
而家嘅建置
順德而家係歸屬咗佛山市，成咗下邊嘅一個市轄區，北便係禪城區、南海區，西便都係南海區. 而市外，東北便係廣州市荔灣區，東便係番禺區，南係中山市，西南便係江門城區，西便係鶴山縣.
沙士疫情
沙士疫情，係指沙士（SARS）喺2002年响中國大陸首次爆發後，引起嘅各界恐慌同擴散嘅全球性傳染病疫潮. 呢次疫潮令到全世界七百幾人死，最後喺2003年9月呢種病毒畀人完全消滅.
鉿嘅同位素
鉿嘅同位素'''.
圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定.
參攷
[[Category:鉿]]
達西三世
達西三世（Anastasius III，又譯亞納大削三世，）係羅馬天主教第120任教宗，911年到913年在位.
李源
佢係伯父李玖唯一承認嘅接班人，但係佢當主嘅地位畀姑姐李海瑗同埋堂叔李錫嘅挑戰. 其中姑姐李海媛仲響2006年同佢自己加冕成為全州李氏當主，自認係女皇.
沚國
沚，又叫做沚方，係商朝嘅諸侯國，喺商王朝嘅西北部. 商王武丁嗰時，國君沚瞂臣服商王朝，並成為武丁信任嘅大將. 沚國亦曾經遭到西北嘅邛方同埋北部嘅土方攻擊. 商王文丁之後嘅卜辭同文獻，唔見有沚國嘅身影，可能響商王帝乙時期畀人隊冧咗.
陳家祠
陳家祠，亦叫陳氏宗祠或陳公祠，可以係：
廣東：
地鐵站名：
電流
電流（electric current）係電荷嘅流. 電荷可以係來自來電子或者離子. 電流通常寫做I.
電流強度嘅萬國單位叫安或者安培（ampere），符號A. 度電流要用電流計（安培計）.
鴨
鴨係鴨科部份屬嘅禽嘅通用名. 鴨會游水，喺鹹水同淡水都搵到佢哋.
鴨亦係種人養嘅家禽. 鴨肉同鴨蛋都食得. 做到唔同嘅嘢食.
亞瑟·蘭森
亞瑟·蘭森（Arthur Michell Ransome，），英國兒童文學作家. 最出名嘅作品係《燕子號同亞馬遜號》（系列小說）.
八進制
八進制係逢 8 進位嘅進位制，用到 0、1、2、3、4、5、6、7 呢八個數字記數，主要係電腦用.
十進制裏頭，每個數位係 10 嘅次方，例：
八進制裏頭，每個數位係 8 嘅次方，例：
電腦
早期嘅電腦好似 UNIVAC 1050, PDP-8, ICL 1900 同 IBM 大型電腦用 6-bit, 12-bit, 24-bit or 36-bit 字組（words）做運算. 八進法好啱用嚟縮寫二進碼，因為早期嘅電腦嘅字組大細可以畀三整除，即係每個八進數字可以代表三位嘅二進數，例如：111 寫成 7，咁 100111（6-bit）就係 47. 只要兩個位、四個位、八位數、十二位數嘅八進碼就可以準確咁樣顯示呢啲字組. 慳返唔少錢因為數字管（Nixie tube）好重皮. 而用二進嘅 0 同 1 嘅顯示又長又難用.
家陣嘅電腦系統，用 16、32、64-bit 嘅字組做計算同儲存. 再細分成八位元-字節（eight-bit byte）. 16-bit 用 6 位嘅八進數，不過，唔易睇，所以程式編碼上面用十六進制方便啲.
分數同小數
8 淨係可以畀 2 同 2 嘅次方整除，相比十進制嘅 2 同 5，十二進制嘅 2，3，5. 而 1/3 同 1/5 呢啲單數分母嘅分數，只可以循環小數嚟表示.
用
北美洲加利福尼亞洲印地安人嘅尤基話（Yuki language） 同墨西哥北柏美話（Northern Pame language） ，記數都係八進. 尤基人利用手指罅計數.
阿斯圖里亞斯親王
阿斯圖里亞斯親王（Príncipe de Asturias或Princesa de Asturias），係西班牙王位繼承人嘅傳統頭銜. 今日「阿斯圖里亞斯親王」伊個頭銜已經祇有象徵意義.
現任嘅阿斯圖里亞斯親王係莉安諾（Leonor, Princesa de Asturias）. 佢係西班牙國王菲臘六世同莉迪芝雅王后個大女.
年代學
年代學係歷史學嘅分支，專門研究各種事件嘅發生時間先後次序，譬如研究紀年同曆法.
AA電芯
AA電芯，又叫2A電芯，係一隻國際電芯大細標準，呈圓柱形，長50.5毫米，直徑14.5毫米. 又叫做5號電.
阿斯圖里亞斯親王
簡介
阿斯圖里亞斯親王呢個名嚟自於基督教國家阿斯圖里亞斯王國. 呢個國家718年由西哥德貴族柏拉約建立. 722年，響柏拉約嘅帶領下，阿斯圖里亞斯響可法東加打敗摩爾人，係基督徒第一次打敗摩爾人. 呢場仗畀人視為係收復失地運動嘅開始. 後嚟西班牙人為咗紀念佢，就設立「阿斯圖里亞斯親王」.
要注意嘅係，伊個頭銜到依家都仲係男性優先；女人雖然有繼承權，但係順序比男人後.
簡史
1369年，柏度一世同安歷基二世發生王位之爭，最後由安歷基親手殺咗柏度而結束呢場仗，成功登基. 雖然安歷基在位期間成日畀蘭卡斯特公爵岡特嘅約翰（柏度一世嘅女婿）入侵，但最終都係畀安歷基打敗.
去到1388年，約翰同環一世（安歷基二世個仔）簽下協議，約翰放棄去爭卡斯提亞王位；而佢個女嘉芙蓮就會嫁畀環一世個仔安歷基（即後嚟嘅安歷基三世），而安歷基畀人封為「阿斯圖里亞斯親王」以顯示身為王位繼承人嘅身份. 呢次係「阿斯圖里亞斯親王」第一次出現.
響銜頭成立初期，「阿斯圖里亞斯親王」擁有對阿斯圖里亞斯嘅管轄權. 親王會代表國王處理當地嘅事務，仲可以自行任命法官同市長等等. 環二世仲響1444年頒佈法令，將阿斯圖里亞斯由公國變成國王可以行使主權嘅領土，將城鎮、城市、加埋響奧維耶多嘅租金同司法管轄權一律交畀王儲. 但呢條法例違反咗當地傳統嘅Fuero，令到當地人唔服從佢. 時任阿斯圖里亞斯親王安歷基就曾經響同年5月嘗試令Majorat響當地生效. 後嚟隨住形成咗法律，呢個頭銜開始有返應有嘅權力.
雖然當時「阿斯圖里亞斯親王」係王位繼承人一定會有嘅銜頭，但真正有用到呢啲權力嘅，就得安歷基、環、安歷基同伊莎貝拉，其他唔係早死就係畀人廢咗.
去到天主教雙王時期，伊莎貝拉同費迪南決定將呢個銜頭轉成淨係一個榮譽. 後嚟到哈布斯堡王朝，呢個銜頭亦畀人保留：另外佢地仲加咗芝羅拿親王（亞拉岡王國嘅王儲頭銜）.
後嚟波旁王朝響王位繼承戰爭入面成功攞到西班牙王位. 不過「阿斯圖里亞斯親王」依舊得到保留.
1837年至1845年期間，「阿斯圖里亞斯親王」一度畀人取消，取以代之嘅係「王位法定繼承人」「王位法定儲君」同埋「國王嘅第一個細路」. 去到1850年，呢個銜頭又畀人恢復返.
近代
隨住波旁王朝響1975年第三次成功復辟，去到1977年1月21號皇家法令頒發個日，奧維耶多省議會宣佈國王環卡洛斯一世個仔王子菲臘應該要擁有伊個頭銜. 一年後1978年憲法頒佈：根據憲法，一旦成為「阿斯圖里亞斯親王」就會係王儲，仲會用埋其他歷史王國嘅王儲頭銜. 憲法第57條係咁樣寫 ："The heir apparent or presumptive, from birth or event that makes him such, will have the dignity of Prince of Asturias and other titles traditionally linked to the successor of the Crown of Spain."現任阿斯圖里亞斯親王係莉安諾，2014年6月19號接替繼位成國王嘅老豆菲臘，上任到依家.
格式
波旁王朝第三次復辟後，沿用返「阿斯圖里亞斯親王」係王儲頭銜，而尊稱係「殿下」. 作為王位第一繼承人，親王仲有其他相對應嘅歷史頭銜，象徵住西班牙係各個歷史王國嘅聯合，而呢啲頭銜有 ：
芝羅拿親王、白峰公爵、錫維立伯爵、巴拉格爾男爵係亞拉岡王國嘅王儲頭銜 ；而維亞拿親王就係納華拉王國嘅王儲頭銜.
雞籠灣
雞籠灣（ ；Kellett Bay），亦寫做雞籠環，因為英文叫Kellett Bay，所以又叫奇力灣. 個灣係香港一個海灣，喺香港島西南邊，薄扶林以南，隔籬係瀑布灣，而家嗰度起咗華富邨同華貴邨等等住宅.
雞籠灣一帶，舊時係亂葬崗.
Moment
Moment可以係：
銩嘅同位素
銩嘅同位素冇一個係穩定嘅.
圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定.
參攷
[[Category:銩]]
大埔循道衛理小學
大埔循道衛理小學（Tai Po Methodist School）係香港新界大埔區一間小學，喺大埔棟樑路10號，由香港基督教循道衛理聯合教會搞，2000年創校.
皇后大道
名
皇后大道雖則用皇后命名，但其實唔係指皇后，而係維多利亞女皇. 呢個錯誤係因為當時翻譯師爺唔夠水準，誤認為一定係皇后.
因為呢條係香港早期好重要嘅馬路，所以人哋就叫佢大馬路. 當時唔少人只係簡寫做大道中，大道西同埋大道東. 而大道中，亦稱中環馬路.
生物鹼
生物鹼係一類包含氮原子，天然存在嘅鹼性化合物，多數由氨基酸衍生出嚟.
蘭鐸
蘭鐸（Lando，）係羅馬天主教第121任教宗，913年到914年在位.
遵義
遵義喺中國貴州，家下係地級市，叫遵義市.
塔哈章
塔哈章係伊斯蘭教典籍《可蘭經》入面嘅第20章（蘇拉）.
窄葉薹草
窄葉薹草（；學名：Carex montis-everestii）係莎草科薹草屬嘅長年生超矮嘅草本植物. 而家喺中國大陸嘅西藏自治區等喺海拔4,400~5,460米嘅地區可以搵到，多數生喺山坡、河漫灘、草甸、灌叢或者草原，家下重未由人工引種栽培.
參考
類:薹草屬
類:高寒植物
葉問：終極一戰
《葉問：終極一戰》（英文：Ip Man: The Final Fight），係2013年上畫嘅港產片，由黃秋生、袁詠儀、鍾欣潼、陳小春主演，邱禮濤執導. 套戲主人翁係詠春宗師葉問.
人造樹脂
人造樹脂（epoxy，epoxy resins），又叫樹脂膠，係一種黐嘢好實淨嘅「膠」，質地似樹脂，化學上就係指有環氧化合物（epoxide）嘅聚合物.
薩菲爾-辛普森颶風風力等級
薩菲爾-辛普森颶風風力等級（Saffir–Simpson hurricane wind scale，SSHWS），原名薩菲爾-辛普森颶風等級（Saffir–Simpson hurricane scale，SSHS），係用喺分類西半球（大西洋或者東北太平洋）颶風強度嘅系統，分做五級.
1年
節慶、風俗習慣
0er
安順
安順喺中國貴州，家下係地級市，叫安順市.
管道運輸
管道運輸係種貨運嘅裝置，透過鋪設長管道，將液體或氣體狀態嘅貨運送. 最常用到管道運輸嘅物資包括食水、石油同天然氣.
太空移民
太空移民（space colonization）係指人類去地球以外嘅地方永久居住. 呢樣嘢而家都重喺講嘅階段，重未實行到.
芭蕾舞音樂
（ballet music）係一種舞曲，泛指芭蕾舞所使用嘅樂曲 ：芭蕾舞同第啲舞蹈一樣，講求舞蹈員喺跳舞嗰陣同音樂配合－簡單嘅例子有每當音樂變快嗰時，開始做一啲快速同動作大嘅舞步－達致身體動作同音樂互相配合嘅美學效果；理論上，芭蕾舞可以跟任何音樂跳，而初時嘅芭蕾舞主要係跟歐洲古典樂跳嘅，不過自從 19 世紀開始，芭蕾舞界開始有重要嘅作曲家特登為芭蕾舞劇作曲，出咗一套芭蕾舞獨有嘅音樂.
芭蕾舞音樂喺芭蕾舞呢種藝術誕生嘅幾個世紀後先成形：芭蕾舞源自 15 世紀嘅意大利，喺 17 世紀嘅法國發展成熟；但喺呢段期間，芭蕾舞嘅音樂一路都係舞蹈嘅陪襯；去到 19 世紀，芭蕾舞界出咗俄羅斯嘅柴可夫斯基（Pyotr Ilyich Tchaikovsky；俄文：Пётр Ильи́ч Чайко́вский）同法國嘅亞道夫亞當（Adolphe Adam）等嘅名作曲家；柴可夫斯基幫《天鵝湖》、《合桃鉗》同《睡公主》等三齣芭蕾舞劇作曲，而亞道夫亞當就作咗《芝莎》呢齣浪漫芭蕾舞代表劇目嘅曲，呢幾齣芭蕾舞劇後嚟都大受歡迎，而且當中嘅樂曲質素高到令好多人都覺得佢哋算係獨立於芭蕾舞劇嘅藝術作品.
19 世紀前
直至 19 世紀後半為止，芭蕾舞音樂一般都唔俾音樂家當係一回事. 喺芭蕾舞史早期，經已有人為芭蕾舞作曲，呢啲曲同當時音樂比起上嚟嘅特色主要係會配合芭蕾舞劇嘅故仔：作曲者會思考齣芭蕾舞表演想表達嘅故仔，再編寫出一首首能夠講故仔嘅音樂，每首都會帶出嗰幕嘅氣氛（悲哀嘅劇情配合幽怨嘅音樂等等）；不過呢啲音樂並冇太受重視. 就算到咗 19 世紀，都仲係有唔少音樂家會睇唔起芭蕾舞音樂，認為呢種音樂只係啱做舞蹈嘅陪襯，而作呢種音樂嘅作曲家只係「工匠」，作能夠獨立存在嘅音樂先係「藝術家」嘅工作. 例如就連柴可夫斯基為（打後大受歡迎，變到家傳互曉嘅）芭蕾舞劇作曲嗰陣，都有音樂家同事笑佢，話佢噉做係一種自貶.
19 世紀後
19 世紀中後期係芭蕾舞音樂起飛嘅時代. 一般認為，亞道夫亞當喺 1841 年為《芝莎》（Giselle）呢齣芭蕾舞劇作曲係現代芭蕾舞音樂嘅起始，而及後柴可夫斯基又有喺 19 世紀尾為《天鵝湖》（Swan Lake）、《合桃鉗》（The Nutcracker）同《睡公主》（Sleeping Beauty）呢三齣芭蕾舞劇作曲. 呢幾齣芭蕾舞劇打後大受歡迎，俾世界各地嘅芭蕾舞團演出，令音樂界關注呢啲芭蕾舞劇當中嘅配樂，而且呢啲樂曲廣受好評，有唔少人願意當呢啲音樂係一般嘅音樂噉聽（即係攞嚟喺冇舞蹈配合嘅情況下演奏），芭蕾舞音樂成為咗一種能夠獨立存在嘅藝術品－令原本睇唔起芭蕾舞音樂嘅音樂家改觀.
特色
一般認為，芭蕾舞音樂有以下嘅特色 ：
影響
芭蕾舞音樂受過多種歐洲嘅民俗音樂同民俗舞影響，包括 ： 莎拉班德（Sarabande；西班牙文：Zarabanda）係源自 16 世紀西班牙嘅一種舞曲同舞蹈，喺古典樂當中相當受歡迎，例如韓德爾（Handel）嘅《D 小調鍵盤組曲 HMV 437》（Keyboard suite in D minor HWV 437）嘅第四樂章就係一首好出名嘅莎拉班德.
現代嘅莎拉班德樂曲會跟 3/2 拍號跳，氣氛傾向生動活潑. 啲人喺跟莎拉班德跳舞嗰時，通常數拍子會跟兩段節拍嘅方式數，即係數「1 2 3 4 5 6... 1 2 3 4 5 6...」. 下圖係莎拉班德嘅典型節奏： 阿里曼德（Allemande；法文「德國式」噉解）係源自 16 世紀德國嘅一種舞曲，不過係由法國發揚光大嘅，好似巴哈（Bach）同韓德爾等嘅著名作曲家都作過阿里曼德；喺音樂特性上，阿里曼德 4/4 拍，有好似下圖噉嘅節奏，速度傾向喺 100 bpm 上下（算係微快），形式上傾向用二段體，十六分音符零舍多 ；有啲學者覺得，阿里曼德係一種好「嚴肅同儀式化」嘅舞，忌切分音（指啲特登唔跟拍子嘅音），傾向表達滿意等正面得嚟輕微嘅情緒，成日俾人攞嚟做一套組曲嘅第一樂章.
華爾茲（Waltz；德文：Walzer）係源於 16 世紀嘅奧地利一帶嘅一種舞曲同舞蹈. 華爾茲音樂會用三拍子，多數都係 3/4，每段節拍第一吓拍子強另外嗰兩吓拍子弱，速度上偏中至快，啲人喺跳華爾茲或者彈奏華爾茲音樂嗰陣，通常會「1 2 3、1 2 3...」噉打拍子. 華爾茲音樂對芭蕾舞有過一定嘅影響，例如係《花之華爾茲》（Waltz of the Flowers）呢首好出名嘅《合桃鉗》樂曲就係一首華爾茲.
據講因為華爾茲音樂成日俾人有種「飄浮」嘅感覺，所以用華爾滋節奏嚟跳嘅芭蕾舞舞段通常都會零舍多跳躍.
皇后大道東
皇后大道東（Queen's Road East），係香港港島灣仔一條路，亦係皇后大道最東嗰段，西面連住金鐘道同軒尼詩道交界，東面連住黃泥涌道同摩理臣山道交界.
芭蕾舞音樂
影響
瑪祖卡（Mazurka；）係源自 16 世紀波蘭嘅一種舞曲同舞蹈，喺芭蕾舞當中成日俾人攞嚟做舞段嘅一部. 芭蕾舞嘅瑪祖卡通常跟 3/4 拍跳，三吓拍子都強或者第二吓拍子強，會涉及一男一女嘅一對重要嘅配角同埋若干位伴舞隊隊員，舞步上多以女舞蹈員以輕快嘅舞步圍住男舞蹈員移動，男舞蹈員多數會中途有一隻膝頭跪地，而且傾向用長裙（女舞蹈員）同埋靴（男舞蹈員）等有東歐風味嘅服裝.
皇后大道東
流行文化
羅大佑同蔣志光聯同合唱《皇后大道東》.
芭蕾舞音樂
影響
「瑪祖卡」呢個詞亦都可以係指俾人攞嚟跳瑪祖卡嘅舞曲. 積舞曲（Jig）係喺 16 至 17 世紀經已存在喺蘇格蘭同英格蘭北部嘅民間舞曲，到咗廿一世紀初最盛行於愛爾蘭. 愛爾蘭式嘅積舞曲嘅典型拍號係 6/8 或者 9/8，會用到複合拍號（每吓拍子可以細分做若干個八分音符），啲樂曲好興一大柞八分音符，每三個八分音符做一組噉嘅樣（好似下圖噉）－當中所謂嘅雙重積舞曲（double jig）係拍號 6/8，每段小節兩組音符，每組三個八分音符，啲人打起拍子上嚟好似雙拍子噉（每一組音符起始嗰點打一吓）；喺舞步上，積舞曲會涉及跳嘅人腳板一路好快噉離地又踏返落地，著住鞋嚟跳嗰陣就會出現踢踢躂躂噉嘅聲. 可以睇埋踢躂舞.
木馬
木馬可以係：
芭蕾舞音樂
影響
夏康舞曲（Chaconne / Ciaconne）係喺 1600 年代左右經已存在喺西班牙嗰度嘅一種舞曲同舞蹈，出名嘅作品有巴哈嘅《小提琴第二變奏曲》（Partita for Violin No. 2）嘅最終樂章；喺音樂特性上，夏康舞曲係三拍子，音階上通常係大調，速度冇乜點定，俾人話會令聽嘅人有一種「輕盈」嘅感覺. 喺舞步上，傳統嘅夏康舞曲一般會由一男一女一齊跳或者一個女人單獨噉跳，好多時都會帶有些少挑逗性（因而喺初頭嗰陣受到保守啲人士批評）.
波蘭舞曲（Polonaise）係最遲源自 17 世紀波蘭嘅一種舞曲. 喺音樂上，波蘭舞曲拍號係 3/4，速度中等，樂句偏短，成日會出現「1 個八分音符，2 個十六分音符，4 個八分音符」噉嘅規律（下圖當中嘅第一段同第二段節拍）.
三進制
三進制係逢3進位嘅進位制，只係用到0、1同2三個數字記數，有少數電腦會用，亦用喺軍隊編制.
俄巴底亞書
《俄巴底亞書》係《舊約聖經》嘅小先知書，天主教譯做《亞北底亞》，係成本《聖經》篇幅最短嘅一卷. 喺21節經文裏面，一方面宣佈上帝嘅審判信息，預告佢就快將一個國家毀滅，另一方面就預言上帝王國一定贏得最後嘅勝利.
芭蕾舞音樂
影響
可以睇埋個名取自波蘭舞曲嗰個芭蕾舞舞步. 小步舞曲（Minuet）係源自 17 世紀中嘅法國貴族圈子嘅一種舞曲，例如舉世聞名嘅巴哈小步舞曲就係一首小步舞曲；喺音樂特性上，小步舞曲通常用 3/4 拍號，有好似下圖噉嘅節奏，有陣時亦會用 3/8，數起拍子上嚟通常會係每週期兩段節拍（總共 6 吓拍子）；首音樂多數分兩段，而且兩段都各自成二段體；喺舞步上，小步舞曲通常會係一男一女成雙成對噉嚟跳，雙方會拖住手噉跳，但身體唔會掂得太埋（唔似得例如華爾滋噉會用封閉位），喺巴洛克時期係貴族圈子當中常見嘅社交舞. 積古（Gigue；意大利文：Giga）係一種受到英格蘭民俗舞曲積舞曲（睇上面）影響嘅法國舞曲；喺音樂特性上，積古嘅拍號傾向係 3/8 或者係 3/8 嘅複合節拍（6/8、9/8 或者 12/8 呀噉），音樂速度上通常偏快（尤其係意大利嘅積古零舍快），好多時會超過 200 bpm 咁快，而另一個特徵係成日都會有好多三個做一組嘅八分音符（好似下圖嗰個例子噉；呢點同積舞曲好相似）；喺組曲當中，基格通常都係做最後嘅樂章. 布尼舞曲（Bourrée；睇埋布尼舞步）係源自 17 世紀中之後嘅法國舞曲，呢種舞曲出嗮名成日俾人攞嚟做芭蕾舞嘅配樂；布尼舞曲音樂特性係興用 4/4 拍同埋喺一條小節最後嗰吓拍子嘅後半橛做起始，會有好似下圖噉嘅樣嘅節奏，速度上比較快通常起碼會有 130 至 140 bpm 左右；啲人喺跟布尼舞曲跳舞嗰陣，通常會做好多細嘅跳躍彈上彈落噉. 波蘭轉舞（Oberek，源自「obracać się」，即係波蘭文「旋轉」噉解）係一種源自 18 世紀波蘭嘅舞曲同舞蹈，喺節奏上會用好似瑪祖卡噉嘅節拍，不過速度上會相當快，閒閒地會去到 160 bpm 咁快，再快啲嘅甚至仲可以去到成 240 bpm. 芭蕾舞舞段有陣時會用到波蘭轉舞式嘅節奏.
查達斯（Csárdás；）係源自 18 世紀匈牙利嘅一種民俗舞，喺 1870 年嘅《歌碧麗亞》（Coppélia）當中第一次出現喺芭蕾舞台上. 呢種民俗舞最大特徵係開頭速度好慢，跟住速度會突然間變快. 喺芭蕾舞入面，查達斯係一啲初頭速度慢，跟住速度突然間變快嘅舞段，除此之外，芭蕾舞查達斯仲有第啲特徵，例如係好多時會加入少量東歐民俗舞嘅舞步喺裏面，而且喺服裝上，排舞師編查達斯嗰陣好興要男舞蹈員著住靴嚟跳同要女舞蹈員著長裙嚟跳. 尋夢舞（Kujawiak）係源自 19 世紀上半橛波蘭中部嘅一種舞曲同舞蹈. 喺舞步上，尋夢舞會涉及一對對嘅男女一齊成雙成對噉跳，一路跳一路旋轉（有少少似波蘭轉舞）. 喺音樂特性上，尋夢舞嘅節奏係三拍子，速度中等偏快，傾向係 120 至 150 bpm 左右，多彈性速度. 芭蕾舞舞段又係有陣時會用到尋夢舞式嘅節奏. 加羅普（Galop）係一套社交舞曲，最遲起源喺 19 世紀上半橛，喺 19 世紀曾經盛行於英格蘭同法國嘅舞會. 加羅普喺節奏上係雙拍子，多數 2/4；喺舞步上，呢種舞會涉及一對男女相擁噉跳（呢點似華爾滋），舞步上多兩個人一齊做橫向嘅跳躍（會用到芭蕾舞上嘅 glissade），而大班人一齊喺舞會跳加羅普嗰陣好興圍圈噉嚟跳，出現成班人一齊圍住舞廳中央打圈跳嘅情境. 有啲芭蕾舞劇會參考加羅普嘅節奏同跳法，例如《芝莎》嘅第一幕就有首曲係用加羅普式節奏嘅. 順帶一提，加羅普俾人指係普卡嘅前身. 普卡（Polka）係源於 19 世紀中嘅波希米亞嘅一種舞曲同舞蹈. 普卡音樂一般會跟 2/4 拍，好興唔跟「每段節拍第一吓拍子重音」嘅規律；愛爾蘭嘅普卡會有 32 橛小節，而呢啲小節細分 4 部份，每部份 8 小節，而且愛爾蘭嘅普卡速度通常都比較快，好多時都接近或者超過 130 bpm，成日用 oom-pah（伴奏一種，交替噉出「一吓係一條和弦嘅低音部份－一吓係條和弦淨低嗰啲音符」噉嘅規律，可以用嚟幫啲雙拍子或者四拍子嘅音樂做伴奏）. 芭蕾舞舞段又係有陣時會用到普卡式嘅節奏，會「1 呀、2... 1 呀、2...」噉跳.
俄巴底亞書
簡介
呢本簡短嘅書係喺公元前586年耶路撒冷淪陷後寫成嘅，準確時間已經唔能夠考據. 當時猶大嘅宿敵以東對耶路撒冷嘅陷落唔單止幸災樂禍，甚至乘機劫掠聖城，做侵略者嘅幫兇，俄巴底亞預言以東將受懲罰，同以色列其他敵國一齊滅亡. 最後，佢宣佈以色列民將歸回應許之地，而耶和華嘅國度必定長存.
一國兩制
一國兩制，全名係一個國家，兩種制度，係中華人民共和國前話事人鄧小平為咗實現一統中國而諗出嚟嘅橋段，本來想愛嚟處理退守臺灣嘅中華民國政府，而家就用咗嚟處理英國前殖民地香港同葡萄牙前殖民地澳門.
喺中華人民共和國政府為中國唯一合法政權前提下，一國兩制畀中國大陸以外嘅地區唔使行制度，而可以沿用資本主義同民主制度. 而鄧小平遺願話，保證制度喺政權移交後50年唔變. 而2016年初中共總書記習近平為一國兩制作簡短總結：「不走樣不變形」. 到咗2021年1月，中共總書記習近平提出「愛國者治港」原則 ，同年三月未經香港人事先同意，通過《全國人民代表大會關於完善香港特別行政區選舉制度的決定》 ，香港選舉制度改到完全冇民主成分可言，民主派人士認為一國兩制已經名存實亡.
彭定康衡量一國兩制有無貫徹嘅十六項準則
末代港督彭定康喺1996年10月發表任內最後一份施政報告嘅時候，曾列出衡量香港「一國兩制」係咪成功貫徹嘅16項準則，當中包括：
成效
中華人民共和國中央人民政府、香港特別行政區政府、澳門特別行政區政府都認為《香港特別行政區基本法》、《澳門特別行政區基本法》已保障一國兩制政策於喺港澳地區實施.
英國政府歷年提交國會嘅《香港半年報告書》入面指，「一國兩制」原則上運作良好，《中英聯合聲明》所承諾嘅權利同自由都得到尊重. 歐洲聯盟發表嘅《2012年香港年報》認為「一國兩制」喺香港運作良好，香港人嘅人權自由繼續受到尊重，法治、市場經濟同營商環境繼續得以維持. 2012年，美國國會「美中經濟與安全審議委員會」報告中，有關香港嘅部份就香港「一國兩制」嘅持續實施表達關注，並重提應制定美國－香港政策法報告. 香港特別行政區政府發言人反駁話，「一國兩制」正有效運作，報告就香港「一國兩制」嘅持續實施表達嘅關注毫無根據.
香港大學民意研究計劃喺2015年9月嘅民意調查報告顯示，對一國兩制感到信任嘅43.3%民眾低於感到不信任嘅50.0%民眾 ，而對於中華人民共和國政府嘅信任度就回升至35.5% ；但係有36.8%同44.1%嘅香港市民分別唔信任香港特別行政區政府同埋中華人民共和國政府 ，同時對於香港前途嘅信心程度就由1997年7月嘅72.7%下滑至2015年9月嘅44.0%. 雖然一國兩制已經喺香港同澳門地區實行，但《蘋果日報》質疑一國兩制實際上並冇好似佢所講喺2047年以前給予高度自主，甚至認為中華人民共和國已經針對香港地區進行多次干涉.
《蘋果日報》、《大紀元時報》等嘅評論指，香港名義上有自己嘅法律、同埋言論同表達自由，但實際上仍然有打壓異見人士同逐步壓縮言論自由嘅舉動 ，包括香港特區政府沒收六四民主浮雕 、唔畀中華人民共和國民主運動人士入境  等等. 其中一啲批評認為香港特區政府仍然會暗中聽中央人民政府指示，而中華人民共和國政府暫緩按照《基本法》給予香港雙普選、全國人民代表大會解釋基本法等做法亦被被視為中華人民共和國政府試圖干涉香港事務. 例如2003年香港基本法第23條準備立法，就被擔憂係為咗大規模打擊反對黨並且破壞自主權. 2013年3月，全國人民代表大會法律​​委員會主任委員喬曉陽提出嘅「管理香港嘅人不能與中央對抗，不能企圖推翻中國共產黨嘅領導」論點，亦引來香港部份反對派人士嘅批評.
2006年，正值陳水扁當政時期，中華民國行政院大陸委員會提出169個案例聲稱中華人民共和國多次干涉香港市民自治嘅權利，並且嚴重干預司法系統同埋言論自由. 中華民國前總統李登輝同陳水扁曾批評一國兩制令香港民主倒退、基本人權受侵犯、產業空洞化加速同埋失業率大幅提高，重認為香港政經困境嘅真正癥結點在於香港冇咗自主性同主體性.
香港中聯辦前主任張曉明喺2015年9月公開宣稱香港特區行政長官嘅地位喺中央之下，並凌駕於香港嘅行政、立法同司法三權之上，又認為香港基本法冇明文講明香港係司法獨立，表示特區行政長官喺香港有無上權威. 呢啲言論被認為嚴重衝擊香港嘅三權分立同埋法治.
眾先知章
眾先知章係伊斯蘭教典籍《可蘭經》入面嘅第21章（蘇拉）.
湯瑪士·麥考萊
著作
類:英國人
中華傳道會李賢堯紀念中學
中華傳道會李賢堯紀念中學（CNEC Lee I Yao Memorial Secondary School）係香港新界葵青區一間中學，喺葵涌盛福街1號，由基督教中華傳道會搞，1981年創校.
公共交通
公共交通，又叫公共運輸，係指向公眾開放做搭客嘅交通工具系統，狹義上專指喺一個城市之內有指定路線嘅客運交通工具，譬如巴士、輕軌鐵路、電車、地下鐵、渡輪等類型.
若望十世
若望十世（John X，）係羅馬天主教第122任教宗，914年到928年在位.
芝麻街
《芝麻街》係美國細路電視節目，1969年首播，入面嘅布公仔表演環節最出名.
銅仁
銅仁喺中國貴州，家下係地級市，叫銅仁市.
奪命金
《奪命金》（英文：Life Without Principle），係2011年上畫嘅港產片，由劉青雲、任賢齊、何韻詩主演，杜琪峯執導.
I (搞清楚)
I或i除咗係拉丁字母之外，重可以係：
奧迪
奧迪（Audi）係德國汽車公司，而家係福士集團嘅附屬公司.
阿布辛貝神殿
阿布辛貝神殿係古埃及一座神殿，喺而家埃及阿斯旺省，由拉美西斯二世約莫前1264年下令起嘅，畀聯合國教科文組織指定做世界文化遺產.
十六進制
十六進制係逢16進位嘅進位制，主要係電腦用，用喺電腦嗰陣會用到 0 到 9 十個數字同埋 A 到 F 六個字母記數，A 至 F 分別代表 10 至 15，唔分大細楷. 電腦用係因為兩個十六進制數字啱啱就係一個位元組，啲數寫出亦唔會太長.
喺程式入面用十六進制通常都要用前綴或者後綴表明係十六進制，目前最常見係 C 語系嘅寫法，用 0x 前綴（字串入面用 \x 前綴，x 代表英文 hexadecimal）；其他有 Motorola 嘅 $ 前綴同 Intel 嘅 h 後綴（h 代表 hexadecimal）等等. 統一碼嘅 U+ 前綴亦常見.
葉問前傳
《葉問前傳》（英文：The Legend is Born - Ip Man），係2010年上畫嘅港產片，由杜宇航、黃奕、洪金寶、元彪、樊少皇、陳嘉桓、廖碧兒主演，邱禮濤執導. 套戲主人翁係詠春宗師葉問.
良六世
良六世（Leo VI，又譯利奧六世，）係羅馬天主教第123任教宗，928年到929年在位.
噴射氣流
噴射氣流（Jet stream），又叫高空急流、高速氣流，係大氣入面嘅高速氣流帶，喺地球對流層頂中高緯度嘅西風帶可以見到，由西向東行.
攷
[[Category:風]]
Moment (容祖兒專輯)
《Moment》係香港歌手容祖兒出嘅第30張個人唱片、第7張國語唱碟.
簡介
呢張唱碟由2011年已經開始籌備，並請到唔少出名嘅台灣音樂人參與創作，有王治平、黃韻玲、陳小霞、蔡健雅同埋吳青峰等. 第一主打《正好》喺5月6號正式喺香港派台，並幫佢帶嚟首隻903專業推介同新城勁爆榜國語冠軍歌. 之後另外4隻歌，分別係《霧裏看花》、《活該》、《不好意思我愛你》同《維加斯有點好萊塢》，亦陸續發佈. 香港版唱碟喺2012年7月18號推出 ，而台灣版就喺2012年7月23號公開發售.
曲目
呢部份只收錄喺第二版入面.
宣傳活動
容祖兒為宣傳呢張國語唱碟，去咗中國大陸唔到城市搞簽唱會，例如合肥、上海等，同時亦搞咗幾埸音樂會，分別係：
發行版本
香港版 台灣版 內容同香港版一樣. 大陸版 並冇DVD，曲目比香港版少一隻附送歌《追風箏的風箏》.
派台歌成績
呢張唱碟派台歌有四隻，有《正好》、《霧裏看花》、《追風箏的風箏》同《加大力度》. 同時亦係容祖兒史上派台成績最好嘅一張國語唱碟，三隻國語作品除咗全部上咗四大流行榜外，歌曲《加大力度》更加係容祖兒第一隻國語三台冠軍歌.
獎
《加大力度》喺台灣金曲獎2013被提名「最佳音樂錄影帶獎」（導演：比爾賈）
查爾頓
查爾頓（Charlton）係英倫倫敦格林尼治一地，人口1.5萬.
德範七世
德範七世（Stephen VII，又譯斯德望七世，）係羅馬天主教第124任教宗，928年到931年在位.
機電工程 (搞清楚)
機電工程可以係：
朝覲章
朝覲章係伊斯蘭教典籍《可蘭經》入面嘅第22章（蘇拉）.
石塘
石塘、又叫石礦，或寫石壙、或者石礦場，係採石嘅地方. 採出來嘅石，可以用來起樓、築城、修橋補路、填海等等. 石可以有大有細，由大石、石仔到砂都有. 近代採石做油水泥、石屎，多數都係起嘢用.
石塘因地質唔同，採出來嘅石料，性質都會唔同. 有啲係堅石如麻石，亦有啲質似粉筆嘅粉石.
有啲石塘，喺山上越挖越深. 會有雨水積成水塘，水深而涼，有啲人會去游水. 不過石塘本身危石處處，又有舊機器等，游水不無風險.
Paul Gilbert
出面網頁
類:美國結他手
3D肉蒲團之極樂寶鑑
《3D肉蒲團之極樂寶鑑》（英文：3D Sex and Zen: Extreme Ecstasy），係2011年上畫嘅港產片，由葉山豪、藍燕、原紗央莉、周防雪子、雷凱欣、何華超主演，孫立基執導. 套戲係香港第一套3D鹹片，用小說《肉蒲團》做藍本改編.
皇后大道西
皇后大道西（Queen's Road West），係香港港島西營盤同石塘嘴一條路，亦係皇后大道最西嗰段，西面連住德輔道西同堅彌地城海旁交界，東面連住皇后大道中同文咸東街交界.
車頓咸
車頓咸（Cheltenham）係英倫告羅士打郡一鎮，人口12萬.
皇后大道中
皇后大道中（Queen's Road Central），係香港港島中環一條路，亦係皇后大道中間嗰段，西面連住皇后大道西同文咸東街交界，東面連住德輔道中同金鐘道交界.
PRODUCE 101
《PRODUCE 101》係南韓Mnet2016年搞嘅真人騷電視節目，有101個新晉女歌手入圍，最好表現嗰11個可以組成一個女子音樂組合-I.O.I. 參加者主要嚟自南韓本地，亦有嚟自香港嘅代表——As One成員吳思佳.
改編自呢個節目嘅其他演藝節目
呢個節目吸引咗一啲中國演藝製作人嘅目光，其中正式買咗版權嘅有騰訊視頻製作嘅《創造101》，但亦有一啲中國演藝節目被指未經同意抄襲《PRODUCE 101》而引發爭議，其中包括《偶像練習生》  、《加油！美少女》.
查理五世
查理五世（Charles V，）係法蘭西國王，1364年到1380年在位，期間法國逐漸贏返之前輸畀英倫嘅國土.
海風
海風（sea breeze）係由海面吹向岸邊嘅風，通常喺日頭出現，嗰時陸地溫度比海面高，產生氣壓差，陸地空氣流向海洋上空，而海面嘅空氣就流向岸邊. 同海風相對嘅概念係陸風（land breeze），由岸邊吹返出海面，通常喺夜晚出現.
[[Category:風]]
十二進制
十二進制係逢 12 進位嘅進位制，用到 0 到9十個數字同埋A、B兩個字母記數，唔少曆法同度量衡都會用.
其他記法
由 2008年到 2015年，美國十二進制學會，由 William Addison Dwiggins 提出用 同 .
英國十二進制學會提出用 同 ，即係 2 同 3 轉咗 180 度.
香港殯儀館
香港殯儀館（Hong Kong Funeral Home），俗稱香港大酒店，係香港第一間同埋香港島依家唯一嘅殯儀館，座落於鰂魚涌英皇道同渣華道交界. 香港殯儀館喺1930年代初於灣仔道216號創立 ，初時係簡陋竹棚搭建 ，之後改建做石屎建築物. 1950年被有「殯儀大王」之稱嘅蕭明收購 ，因政府要發展灣仔同埋舊館唔夠地方用，1966年9月5號喺鰂魚涌開咗間新館 ，而灣仔舊館就再經營多一年至1967年先至拆卸. 香港殯儀館收費較高，但交通方便，而且唔少名人富豪都住喺港島區，所以成為城中名人富豪嘅喪禮首選.
簡介
香港殯儀館位於北角英皇道679號，鄰近北角模範邨、香港煙草有限公司、渣華道363號中華煤氣有限公司、港鐵鰂魚涌站、北角海逸酒店、北角分區警署等，全館共有20個大小異同嘅禮堂，其中位於一樓嘅「基恩堂」同「主澤堂」可以互相打通，唔少已故香港名人舉行佢哋嘅喪禮儀式都用呢兩個禮堂.
大件事
1977年10月20日凌晨1點半，4位青年闖入307室，用利刃指嚇在場人士，除咗尼姑之外，19位守靈人士都被布條綑綁，逐一搜掠，總共劫走咗15,600蚊港紙，同埋價值17,200蚊嘅飾物，之後逃去. 呢單案件係繼1947年7月7日李璇殯儀館遇劫後，香港另外一單罕見嘅殯儀館劫案. 而當時《大公報》誤稱呢單案件為「本港首宗殯儀館劫案」.
2020年5月3日上午，香港殯儀館一幅大約8米乘6米嘅巨型假天花板連鐵架，連埋吊燈，懷疑日久失修，突然跌咗落嚟，地上滿佈瓦礫，好彩當時無人經過，冇人受傷，事後殯儀館搵工人清理冧咗落嚟嘅假天花板，當晚地下靈堂嘅喪禮就如常舉行.
福士集團
福士集團（Volkswagen Group又叫大眾集團），係德國汽車公司，旗下有好多牌子，譬如福士、奧迪、保時捷、林寶堅尼.
非常盜2
《非常盜2》（Now You See Me 2）係一套2016年上畫嘅美國懸疑電影，係《非常盜》嘅續集. 套戲由朱浩偉執導，麥克雷法路、謝西艾辛堡、活地夏里遜、麗茲卡潘、戴夫法蘭高、丹尼爾域基夫、摩根費曼、米高堅、周杰倫主演.
若望十一世
若望十一世（John XI，）係羅馬天主教第125任教宗，931年到935年在位.
強壯大袋鼠
，台灣譯做毛袋鼠，係身型介乎袋鼠同沙袋鼠之間嘅有袋類哺乳動物. 英文名「Wallaroo」就係由沙袋鼠嘅「Wallaby」同埋袋鼠嘅「Kangaroo」合併而成. 個樣同袋鼠好似，但感覺上佢尐肌肉結實尐，顏色暗尐，鼻哥黑尐. 手肘長尐同較貼身，有少少唔同. 而家科學家將佢分爲三個物種：岩大袋鼠（Macropus robustus）、黑大袋鼠（Macropus bernardus）、羚大袋鼠（Macropus antilopinus）.
習性
佢哋主要住響草原同樹林裏面，但喺多岩層地區會容易尐發現. 佢哋多數響黃昏時先出沒，食青草同葉. 澳洲野犬係佢哋嘅天敵.
聖母玫瑰書院
聖母玫瑰書院（Our Lady of the Rosary College）係香港九龍一間天主教資助女子英文中學，喺九龍塘又一村玫瑰街22號，1971年創校，創校團體係顥主女修會. 校訓係純潔博愛（Purity and Charity）.
安非他命 (電影)
《安非他命》（英文：Amphetamine），係2010年上畫嘅港產片，由彭冠期、白梓軒主演，雲翔執導. 套戲用男同性戀做主題.
郝柏村
郝柏村（），字伯春，江蘇鹽城人，中華民國陸軍一級上將，做過行政院院長、國防部長，參謀總長等職. 前臺北市長郝龍斌係佢嘅仔.
生平
郝柏村喺陸軍官校十二期砲科畢業，隨即加入抗日戰爭，參加過1938年嘅廣州嘅役同埋1939年嘅皖南戰役. 後又隨孫立人所率領嘅中國遠徵軍38師赴緬甸作戰，兵敗後退入印度休整. 1948年喺國共內戰嘅遼西會戰（遼瀋戰役）期間，佢從錦州前線被召回，成為蔣介石嘅侍從官. 臺灣前國防部長郭寄嶠上將係佢嘅外父.
1958年金門砲戰（八二三砲戰）發生時喺金門擔任第9師師長，奉命率部戍守小金門（烈嶼）有功，因而獲頒雲麾勳章同虎字榮譽旗，並升任金門防衛司令部司令. 1977年4月，晉升陸軍二級上將，調升國防部副參謀總長. 1978年6月，掌陸軍總司令. 1981年12月由蔣經國總統晉任一級上將，並調升國防部參謀總長，在職八年. 參謀總長原來兩年一任，因種種特殊情況一再延任，成為歷任在職最久嘅參謀總長.
跑馬地馬場
跑馬地馬場（Happy Valley Racecourse，又叫快活谷馬場）係香港賽馬會兩個跑馬場之一，響香港島嘅快活谷. 「跑馬地」呢個字以前係指呢個馬場，而家就變做指成個快活谷.
歷史
快活谷塊地本應係沼澤. 1840年代香港開埠之初，英軍將呢頭填平，嗰頭就爆發瘟疫. 迫於無奈，喺1844年轉咗用嚟跑馬.
郝柏村
軍人進入行政院體系
雖然郝為咗接行政院長放棄一級上將嘅終身頭銜，但係重係被民主進步黨認為係軍人干政，發起遊行反對. 當時擔任立法委員嘅陳水扁亦曾喺質詢郝柏村時當場翻枱抗議，重曾因六年國建跳票嘅問題嚮佢掟紙條而被架走. 除咗被民進黨立委喺統獨問題上圍攻之外，李登輝喺立法院內嘅代言人——「集思會」嘅立委雖然同係國民黨籍，但係經常同郝柏村對抗. 幫郝護航嘅，只有軍係立委同埋新黨嘅前身「新國民黨連線」嘅立委等人.
跑馬地馬場
歷史
1846年12月17號至18號，跑馬地馬場舉行咗香港有史以嚟頭一次嘅賽馬活動，當時係純粹嘅業餘性質. 1884年，香港賽馬會成立，令到賽馬同博彩活動喺香港華人社區流行起嚟. 1931年，跑馬地馬場頭兩座3層高嘅永久看台起好咗. 香港日治時期，跑馬地馬場被改名做青葉峽競馬場.
黃碧蓮
黃碧蓮（，Linna Huynh，），溫哥華出世，祖先係越南華僑，係香港女主持、演員同模特兒. 依家係無綫電視旗下經理人合約女藝員. 參加過2012年競選攞到最上鏡小姐獎項. 2014年參加，因樣貌甜美而成為大熱之一，但三甲不入，以一票之差失落最上鏡小姐，而呢年最上鏡小姐由冠軍15號邵珮詩攞到. 佢而家主要做細路節目主持，亦有客串拍電視劇.
跑馬地馬場
歷史
1957年，跑馬地馬場頭兩座3層高嘅永久看台被改建做兩座樓高7層嘅看台；至1969年，再度擴建.
郝柏村
行政院長嘅副署權
由於李登輝同郝柏村對兩岸關係同政策嘅睇法唔同，有時郝會利用行政院長嘅副署權 同李交涉. 譬如蔣仲苓升一級上將案. 由於蔣氏已屆退役年齡，而李企圖以升蔣氏做一級上將加以留用，但郝柏村等人以蔣經國生前嘅制度來反對. 原來蔣緯國生前定下嘅制度，凡升一級上將者，必須曾任參謀總長或有重大戰功，但蔣氏無以上條件，連蔣經國自己亦因係無以上條件而拒升一級上將. 結果，李登輝唔再勉強升蔣氏為一級上將.
跑馬地馬場
歷史
1995年，跑馬地馬場再度完成重建工程，安妥膠跑道被拆卸，成為一座世界級嘅全草地馬場.
郝柏村
軍事會議
郝柏村約同國防部長召開軍事匯報，本來行政院長召國防部長開會係合法嘅，但係被民進黨立委譏係召開軍事會議，企圖奪去總統嘅軍事統帥權. 引來民進黨嘅大打抨擊. 當時擔任民進黨立委嘅葉菊蘭被問同埋佢嘅指控郝柏村召開軍事會議企圖政變嘅消息來源時，甚至表示係佢嘅先夫鄭南榕託夢告知.
郝柏村嘅回應係：「呢個係屬於軍政範圍內嘅事，國防部長要用幾多裝備、幾多軍隊、花幾多錢，呢啲事我應該知道呀！又唔歸我職權嘅軍令範圍，我所做所為並無逾權啊！」
對於輿論嘅指責，郝柏村嚮總統府聯絡，希望李登輝親自解釋，但係得唔到回應. 喺總統府例行記者會上，發言人引述李登輝喺8月1號接見軍事將領嘅談話中話：「每一個人都應該對國傢效忠，呢個係一個新方嚮，同時，我哋做任何事情唔好睇人，要睇國家. 」
郝柏村話：「軍令係統係從德國學來嘅，當時德國各地都由皇子做司令官，但係有關作戰嘅事，皇子未必精通，因此都由參謀長擔任發號司令. 」「我第啲事或者唔得，只有軍事方面較專業，我參於會議，貢獻啲意見有乜唔妥，而且呢啲都屬於軍政範圍. 」
臺灣通史
本書由605年，隋大業五年，寫到去1895年，清光緒廿一年. 因為取材好闊，係研究臺灣史嘅重要著作.
郝柏村
辭職
1992年立法院改選，國民黨重大挫敗. 雖然國民黨黨內對提名同埋選舉上刻意杯葛以同埋提名另一候選人來同新國民黨連線嘅立委對抗. 但喺黃復興黨部自行配票下，集思會立委大幅落選，喺民意支持下新國民黨連線嘅立委，譬如王建煊、趙少康等高票當選.
李登輝以行政院嚮立法院負責係名迫郝柏村辭職，但郝柏村堅持要喺國民黨中常會通過. 1993年國民大會閉幕時，民進黨國代同一啲國民黨國代大呼郝柏村下臺，郝唔肯受屈，喺度高呼「中華民國萬歲，消滅臺獨」後宣佈辭職.
1993年8月喺國民黨黨代表大會中，被推舉爲國民黨副主蓆，同副總統李元簇、司法院長林洋港、新任嘅行政院長連戰並列.
1996年退出國民黨，並同林洋港拍檔參選總統，獲得一百六十萬票，喺四組參選人中列第三位. 2005年2月6號國民黨主動恢復佢嘅黨籍，並聘任爲中央評議委員會（中評委）主蓆團主席.
世界三大天然良港
世界三大天然良港，係香港嘅維多利亞港、美國嘅舊金山灣同巴西嘅里約熱內盧港嘅合稱.
蛇尺
蛇尺係一把可以任意變形嘅長尺，主要用來協助畫曲線. 將蛇尺扭曲，串連唔同位置嘅點，㩒實之後就可用筆沿蛇尺畫出曲線.
高車士打
高車士打（Colchester）係英倫雅息士郡一鎮，人口12萬. 佢係英國有歷史記載以嚟，最古老嘅城鎮同市場所在地.
世界三大天然良港
舊金山灣
舊金山灣喺美國西岸加利福尼亞州中北部嘅一個海港，喺沙加緬度河下游出海口. 海港呈南北鏈型，周圍分布獨立嘅城市，以半島嘅舊金山，東灣嘅奧克蘭，同埋南灣嘅聖荷西為主.
里約熱內盧港
里約熱內盧港響巴西東南岸嘅里約熱內盧東面嘅海港. 出名嘅耶穌像就係喺港內嘅一個島上面.
香港仔大道
香港仔大道（Aberdeen Main Road）係香港島南區香港仔市中心嘅一條大馬路，西起香港仔漁類批發市場，經過香港仔華人永遠墳場南邊工廠大廈群，至聖伯多祿中學轉東行，嚮香港仔水塘道轉南，同香港仔舊大街平行，出香港仔巴士總站上行車天橋止. 香港仔大道係自西向東單向行車，同香港仔海傍道分工.
附近
Aberdeen Main Road
武吉班讓政府中學
武吉班讓政府中學（Bukit Panjang Government High School）係一間位於新加坡蔡厝港嘅男女校，喺1960年創立.
六十進制
六十進制係逢60進位嘅進位制，通常用返十進制0到59嘅數值記數，主要係時間同角度用.
良七世
良七世（Leo VII，又譯利奧七世，）係羅馬天主教第126任教宗，936年到939年在位.
元朗足球會
元朗足球會係足球隊，而家打緊香港甲組聯賽.
2020年4月30號，香港足總宣佈2019-20年度中銀人壽港超聯復賽嘅最新安排，佳聯元朗話將唔會參與2019-2020球季剩低嘅賽事，2020-2021球季自行降呢返甲組.
車士打菲特
車士打菲特（Chesterfield）係英倫打比郡一鎮，人口10萬.
In God We Trust
In God We Trust係美國同埋佛羅里達州嘅官方格言.
基督教國際學校
基督教國際學校（International Christian School），係香港一間國際學校，主校舍喺新界沙田區石門安睦里1號，1992年創校.
三角尺
三角尺係繪圖工具之一，一套三角尺由兩把直角三角形嘅尺組成，一把係45°另一把係30°同60°. 一把三角尺可以配合T尺來繪畫垂直線同傾斜平行線. 一組三角尺就可以繪畫多種角度嘅傾斜線.
李小龍 (電影)
《李小龍》（英文：Bruce Lee My Brother），係2010年上畫嘅港產片，由李治廷、梁家輝、鍾麗緹、葉璇、謝婷婷主演，文雋、葉偉民執導. 套戲主人翁係武打巨星李小龍.
陳奐仁喺呢套戲飾演胡奀，佢憑呢套戲贏得第30屆香港電影金像獎最佳新演員.
香港仔華人永遠墳場
香港仔華人永遠墳場，簡稱香港仔墳場，係香港華人永遠墳場管理委員會第一個設立嘅墳場，嚮香港島香港仔同田灣之間山頂一帶，總面積約98,542平方米.
雪佛蘭
雪佛蘭（Chevrolet）係美國汽車公司，而家係通用汽車嘅附屬公司.
Now TV
now TV 係香港電訊盈科搞嘅收費電視台，要經網上行嘅寬頻網線去接收，2003年9月開台.
歐寶
歐寶（Opel）係德國汽車公司，2017年之前係美國通用汽車嘅附屬公司，而家由聖帝蘭帝斯汽車集團持有.
德範八世
德範八世（Stephen VIII，又譯斯德望八世，）係羅馬天主教第127任教宗，939年到942年在位.
古羅利
古羅利（；Crawley， ），香港傳媒叫卡維尼 ，係英倫西修適士一鎮，人口11萬.
馬林二世
馬林二世（Marinus II，又譯瑪理諾二世，）係羅馬天主教第128任教宗，942年到946年在位.
中華民國國軍
中華民國國軍係中華民國嘅正規軍，前身係1925年成立嘅國民革命軍，1947年行憲後改組做國軍.
大馬路
大馬路係講一個地方最主要嘅馬路. 通常呢種馬路都好闊.
響香港，有大馬路之稱有：
澳門都有唔少：
怪俠一枝梅
《怪俠一枝梅》（The Vigilante In The Mask）係香港無綫電視翡翠台嘅古裝劇集，響2004年1月19號到2月13號期間首播，一共有20集，監製係張乾文.
Red MR
Red MR係香港卡拉OK集團，2010年12月開張，打破由Neway一間公司壟斷晒成個市場嘅局面，依家有4間分舖.
翠鳥
翠鳥（Alcedines）係鳥綱佛法僧目下面一個亞目，下分翠鳥科（Alcedinidae）、翡翠科（Halcyonidae）同魚狗科（Cerylidae）. [[Category:雀]]
李福兆
李福兆（Ronald Li Fook-shiu，）係前香港交易及結算所主席. 1987年10月股災時下令停市四日，引嚟各方指摘. 1988年喺做聯交所主席時非法收受利益被判坐花廳.
生平
李福兆係香港名門李佩材家族後人，李作元嘅細仔，亦係李國寶、李國章嘅阿叔. 喺香港大學畢業之後留學美國，攞咗個工商管理碩士學位，同埋會計師資格. 1969年創立遠東交易所，做咗第一任主席. 1986年四會合併，當選做聯交所主席.
1987年10月19號發生世界性股災，聯交所史無前例宣佈停市四日，成為全世界唯一喺股災時停市嘅股票市場. 社會已經有輿論質疑聯交所停市決定嘅理據，前香港立法局議員李柱銘喺立法局會議上要求李福兆辭咗聯交所主席個職位.
10月26號挨晚，當聯交所開記者會解釋停市決定，一個澳洲記者質疑停市同李福兆私人利益嘅關係，呢個決定合唔合法. 李福兆勃然大怒，用食指直指向嗰個記者，用拳頭敲枱面，要求嗰個記者道歉，李福兆話：「噉係惡意誹謗. 」「講出你個名，我要我嘅律師記低. 」「我今下就畀張告票你. 」「告佢，帶佢去差館，帶佢去差館. 」聯交所高層職員勸過李福兆冷靜，冇用，一眾記者於是將嗰個澳洲記者拖離會議室，記者會喺喧吵聲中結束.
同年底聯交所改選，李福兆只係做副主席. 1988年1月2號，李福兆畀香港廉政公署拉咗，指控佢身為聯交所主席時，喺審核公司招股上市過程入便，非法收受新上市公司配售嘅股份，從中獲利. 結果被判罪名成立，坐四年監. 出獄之後喺泰國定居，過退休生活，喺2014年瓜老襯.
李福兆有兩個仔一個女，分別係李國麟律師、李國祥、李志行，馬墉宜係佢嘅女婿，葉亦楠（葉傲冬嘅堂大佬）係佢嘅孫女婿.
得閒炒飯
《得閒炒飯》（英文：All About Love），係2010年上畫嘅港產片，由吳君如、周慧敏、張兆輝、陳偉霆主演，許鞍華執導. 套戲用雙性戀做主題.
打比
打比（Derby）係英倫打比郡一鎮，人口25萬.
朱凱廸
朱凱廸（Eddie Chu Hoi-dick，），人稱「廸廸」、「廸仔」、「朱隊友」、「自決派教父」，係第六屆香港立法會議員，香港本土行動成員同土地正義聯盟執委，活躍社會運動，喺2006年參加過反清拆中環天星碼頭嘅示威，2007年又爭取保留皇后碼頭. 佢亦係菜園村關注組成員，參加反高鐵運動.
底細
2016年，朱凱廸參選第6屆香港立法會選舉嘅新界西直選，以84121票高票當選，成為當屆立會直選票王，當時啲人形容佢嘅當選係「輸喺起跑線，贏喺終點線」. 當選之後，佢同佢屋企人收到死亡恐嚇，搞到佢哋唔敢返屋企，重要搵差人提供人身保護，懷疑係喺鄉郊土地發展議題上得罪某啲勢力而畀人報復.
2020年9月尾，因為抗議政府剝奪公民黨多名議員資格，佢同其他民主派議員先後劈炮唔撈，唔再延任立法會議員，2021年1月6號，佢因為參加2020年立會泛民初選而犯咗（北京未經廣泛諮詢或香港人事先廣泛同意單方面訂立嘅）香港國家安全法被捕，2月尾還柙到而家.
伯特利中學
伯特利中學（Bethel High School）係香港新界元朗區一間中學，喺錦綉花園F段四街十一號. 學校1922年喺上海創校，1950年搬到香港，校址喺九龍九龍塘嘉林邊道嘅伯特利神學院隔籬，1995年再搬入新界元朗.
六家子站
六家子站（）係位於中國吉林省吉林市蛟河新站六家子嘅火車站，由瀋陽鐵路局吉林機務段管理，屬拉濱鐵路，郵編132506. 而家呢個站係四等站，旅客可以上落，可以托運行李、包裹，貨運上只可以整車貨物發到. 呢個站離拉法站19公里，離哈爾濱站247公里. 呢個站起喺1934年.
類:吉林鐵路站
巴米揚大佛
Flag of Afghanistan.svg UNESCO logo.svg
殭屍 (電影)
《殭屍》（英文：Rigor Mortis），係2013年上畫嘅港產片，由錢小豪、陳友、鮑起靜、惠英紅、鍾發、吳耀漢、盧海鵬主演，麥浚龍執導. 套戲用殭屍做主題.
家誼
家誼超市，又叫做家誼，係廣州原有嘅一個超級市場‎，試過號稱「廣州第一超市」，喺2002年創立. 呢個係屬於廣州市政府連鎖商業「明星工程」嘅一部分，係廣州政府「農改超工程」（即傳統街市改生鮮超市）嘅項目. 由於政府同私人合資營運度，出現咗唔少嘅風波，最尾被清盤，仲俾廣州城建集團嘅宏城超市接管咗.
組建同發展
家誼係喺2002年3月1號，由廣州友誼商店股份有限公司、廣州市寶鑫實業發展有限公司、廣州發展實業有限公司、廣州市煙草貿易公司、廣州汽車集團商貿有限公司等五間政府持有嘅公司，共同出資先設立，嗰時賬面嘅註冊資本有1億. 後尾潮汕嘅林氏家族出讓咗自家超市島內價嘅控股權，加入咗呢個新成立嘅政府項目度. 短短一年後，政府傾力打造嘅「農改超」難以為繼，政府持有嘅幾大公司股東就大舉減持咗啲股份. 跟著林氏家族旗下兩家公司，一齊收購咗政府減持嘅股份，令林氏喺家誼有7成嘅股權.
但係由於政府嘅財團唔再支持超市嘅發展，林氏資本後期獨自去支撐家誼，啲財政周轉得好唔掂. 後尾政府啲股東就喺林氏困難嘅時候再反過嚟，廣州市國有資產管理局、廣州市商業局喺2004年主持嘅政府股東會度正式宣布全面接管家誼，主導返成個嘅超市運作. 後尾同政府嘅金融機構（招商銀行廣州環市東路支行）仲跟手入禀法院，要求頒令家誼提前還貸. 家誼同島內價就咁加上埋供應商嘅集體控告，喺政府壓力同官司之下一齊被逼交由宏城接管 ，後尾清盤.
蘆洲大囍市社區火燭
蘆洲大囍市社區火燭，係臺灣2003年8月31號一宗大火，地點喺臺北縣蘆洲市民族路巷內嘅大囍市社區. 火燭造成16死68傷.
參考
類:2003年 類:台北 類:火燭
唐卡士打
唐卡士打（Doncaster）係英倫南約郡一鎮，人口13萬.
香港中間派
中間派（Centrist camp），係香港嘅中間主義政治派系，政治光譜介乎於建制派同泛民主派中間，佢哋嘅主要政治團體包括：民主思路、新思維、希望聯盟、民生圓桌（偏建制派）等等.
根據香港大學民意研究計劃嘅2015年12月民調數據顯示：香港嘅中間派支持者佔41.9%，泛民主派佔28.4%，建制派佔11.4%. 不過響選舉上，多數自稱中間派嘅支持者最終投返畀建制派，所以打正旗號做中間派嘅政團響議會上幾乎唔見影. 2016年，民主思路、新思維、專業動力都有派人參選第6屆香港立法會選舉嘅地區直選，但全部落選，不過陳沛然就喺醫學界功能界別順利當選，5年後嘅第7屆香港立法會選舉，泛民主派出身嘅狄志遠喺社福界功能界別當選立法會議員.
亞加二世
亞加二世（Agapetus II，又譯阿加佩圖斯二世，）係羅馬天主教第129任教宗，946年到955年在位.
屏風樓
屏風樓呢個概念係由環保團體 長春社提出，指響人口密集、土地有限嘅城市入面，好多幢逼埋一齊嘅摩天大廈. 屏風樓好似屏風噉擋住啲光|光線，阻住空氣流通，令到氣溫颷高，加劇當地嘅空氣污染，令到更多居民患呼吸病. 屏風樓嘅出現係因為缺乏政府嘅城市規劃同埋監管，城市發展嗰陣，地產商為咗用盡啲貴地，新起嘅樓向高空發展，啲大廈形成咗屏風陣，搞到舊區變到好似盆地噉. 喺香港，大圍、荃灣同深水埗都有呢個問題.
「屏風效應」係指啲樓起到好似天幕，阻住自然嘅風出入，搞到城市嘅空氣變差、「不見天日」、悶熱，影響附近居民嘅生活環境、空氣質素、景觀同自然光.
香港政府賣地嘅政策
自從1997年，香港政府賣咗88幅住宅地. 環保觸覺調查咗44幅住宅甲類同埋乙類嘅地皮，睇下起好之後啲樓嘅樣，發現好多都有屏風樓嘅特徵，當中包括咗11個超級屏風屋苑，同埋7幅賣咗嘅地，佢哋即將會起屏風樓.
鍾麗慧
鍾麗慧（Cheng Li Hui，）係星加坡商人同埋前政治人物，佢曾經係人民行動黨成員. 2015年，佢首次出選新加坡大選，出戰淡濱尼集選區並成功當選.
個人生活
佢早年喺武吉班讓政府中學讀書 ，喺新加坡國立大學攞到文學士嘅學位畢業，然後喺澳洲麥覺理大學攞到應用金融學碩士. 佢係新加坡海陸控股創辦人兼行政主席 Cheng Buck Poh嘅女.
雷諾
雷諾（Renault）係法國汽車公司，1999年開始同日本嘅日產汽車建立咗合作關係.
Pat Torpey
Pat Torpey（），係美國歌手同鼓手.
拎
類:美國音樂家 類:鼓手
若望十二世
若望十二世（John XII，）係羅馬天主教第130任教宗，955年到964年在位.
北京 (搞清楚)
除咗一般表示嘅中華人民共和國首都北京外，重可以係：
蘆薈
蘆薈（；學名：Aloe）係黃脂木科下邊一個屬，一般喺非洲嗰邊比較多，入面有500幾個品種.
屬下嘅品種
類:黃脂木科
網絡理論
網絡理論（network theory）係對抽象網絡嘅研究，係圖論嘅一環.
概論
抽象化噉講，網絡係圖論上嘅一種圖；一片網絡有若干粒頂點，每粒頂點都表示個系統嘅一個組成部份，啲頂點之間有線連住，而啲線表示節點之間嘅關係.
舉具體啲嘅例子嘅話： 複雜系統用網絡嘅方法想像嘅話，片網絡會有數量龐大嘅節點，而且節點之間嘅關係嘅數量會更加大－假如一個系統唔對「邊啲節點之間准有關係」作出咩限制，噉設 N 做節點嘅數量，可能嘅關係數量 K_{tot} 可以用以下噉嘅式計 ： －如果 N = 2，K_{tot} = 1，如果 N = 5，，如果 N = 10，... 隨住 N 嘅值上升，K_{tot} 嘅值會升得好勁（睇埋組合性爆發嘅概念）. 响現實世界嘅複雜系統裏面，N 嘅值閒閒哋會係幾千至幾萬，K_{tot} 嘅值話咁快就會變成天文數字，而且上述嘅分析仲未考慮「節點之間嘅關係有分好多唔同種」嘅問題 －因為噉，分析者望到自己想分析嗰個網絡嗰陣，近乎冇可能一眼睇得出個網絡嘅情況係點，更加唔好講話預測得到個網絡跟住落嚟會有乜變化.
本篤五世
本篤五世（Benedictus V，）係羅馬天主教第131任教宗，964年在位.
大任町
大任町（町讀艇，daai6 jam6 ting5；大任町（おおとうまち/Ōtō-machi））係喺日本福岡縣中部一個町. 屬於田川郡. 大任町個名源自佢成立時來源嘅兩條村名大行事村、今任原村.
第10屆印尼立法機構選舉
第10屆印尼立法機構選舉喺2009年4月9號舉行.
呢次選舉結果會決定印尼第二次總統直選嘅候選人出選資格，因為要提名總統候選人一定要有政黨或聯盟喺今次選舉最少攞到三個百分比嘅席數，或者係五個百分比嘅選票先有資格提名.
攷
10 類:2009年選舉
查姆回教寺院尖塔
Flag of Afghanistan (2013–2021).svg UNESCO logo.svg
（Minaret of Jam）係喺阿富汗西部嘅一個世界遺產，喺古爾省嘅哈里河畔. 查姆回教寺院尖塔係一個高65米嘅叫拜樓，有好多山圍住，海拔高2400米，喺12世紀90年代起好，用磚砌成.
深灣遊艇俱樂部
深灣遊艇俱樂部（The Aberdeen Marina Club）係香港私人會所之一，1984年成立，由香格里拉酒店集團經營. 深灣遊艇俱樂部嚮香港島南區香港仔深灣海邊，一座叫做Marina Tower嘅建築物入面. 深灣遊艇俱樂部附設遊艇碼頭、停車場、西餐廳、中菜酒樓、宴會廳、會議室、健身房、泳池咁.
香港三育中學
香港三育中學（Hong Kong Sam Yuk Secondary School）係香港舊時一間中學，喺跑馬地雲地利道17號A，由基督復臨安息日會搞，1948年創校，2008年停辦.
達根林
達根林（；Dagenham，  ， ）係英倫倫敦一地，1965年併入大倫敦.
大新路 (廣州)
廣東廣州有兩條大新路：
標緻雪鐵龍
標緻雪鐵龍集團（Groupe PSA），之前叫PSA標緻雪鐵龍(PSA Peugeot Citroen)曾經係法國汽車公司，旗下牌子包括標緻、雪鐵龍.
達靈頓
達靈頓（Darlington）係英倫杜咸郡一鎮，人口11萬.
標緻雪鐵龍
標緻雪鐵龍集團嘅起源可追溯到1896年，當年阿爾芒·珀若（Armand Peugeot）先生創辦咗標緻汽車. 自此之後，標緻家族就一直係集團嘅大股東之一.
1976年標緻汽車買咗雪鐵龍汽車，並成立咗PSA標緻雪鐵龍作佢嘅母公司，隨後於1978年買咗佳士拿歐洲子公司. 之後標緻雪鐵龍集團唔淨是歐洲第二大汽車生產廠商，同時都係歐洲第一大輕型商用車生產廠商.
雪組
雪組係日本寶塚歌劇團中嘅五個演出組別嘅其中一個，喺劇團中五個演出組別中排喺第三組，代表色係綠色.
史
雪組喺1924年成立，係現時被公認為各方面最好嘅一組，而且啲樣都非常唔錯，1996年首次公演伊莉莎白-愛與死嘅輪舞，一路真輝嘅唱功、舞蹈都大受好評，近年都以一啲比較擅於跳舞嘅團員擔任男役top star，例如絵麻緒ゆう、朝海ひかる、水夏希，另外，成員非常團結，上級生同下級生嘅關係非常友好.
標緻雪鐵龍
喺2019年12月，標緻雪鐵龍同快意佳士拿汽車宣市合併，改名叫做聖帝蘭帝斯汽車集團，新集團嘅總部會設喺阿姆斯特丹，仲會米蘭、紐約及巴黎上市.
喺2021年1月21號，聖帝蘭帝斯汽車集團正式成立，並成為全球第四大汽車集團.
雪組
現時狀況
組長由奏乃はると擔任、副組長由千風花戀擔任.
道徹斯特
道徹斯特，或譯多車士打（Dorchester），係英倫多實一個鎮，人口兩萬.
華德馬艾坎塔拉
（Waldemar Alcântara，又譯華地馬；）係巴西嘅政治人同醫生，塞阿拉州聖岡薩羅人. 曾經喺1978～1979年間做過塞阿拉州州長.
若望十三世
若望十三世（John XIII，）係羅馬天主教第133任教宗，965年到972年在位.
北平 (搞清楚)
除咗係北京嘅又名，重可以係：
JPEG
JPEG（Joint Photographic Experts Group）係一種有損數據壓縮方法，同同名嘅圖像檔案格式，由同名嘅專案小組（攝影專家聯合小組）針對相嘅特性而設計，但係亦都被人用喺其他嘅影像類型.
格式針對嘅其中一樣相嘅特性，就係假定正常嘅相唔會有一大片顏色完全一樣嘅部分，所以如果原圖其實唔係相，或者其他原因有一大片一樣色嘅部分，喺還原幅圖嘅時候畫質就會即刻變差，即係有所謂嘅 artifacts（臺灣譯 ｢假影｣）.
將軍澳運動場
將軍澳運動場（Tseung Kwan O Sports Ground）係香港一個運動場，喺將軍澳寶康路109號，由康樂及文化事務署管. 佢做過全港運動會同東亞運動會嘅主場館. 運動場嘅主要設施包括一個設有固定看台嘅主場、一個副場，同埋其他舉辦田徑活動同比賽必備嘅設施. 所有設施都按照國際田徑聯會嘅標準設計同興建，適合進行田徑訓練同舉行國際田徑賽事.
順天府 (搞清楚)
可以係：
九龍三育中學
九龍三育中學（Kowloon Sam Yuk Secondary School）係香港一間中學，初中部喺九龍旺角界限街52號，高中部喺大角嘴詩歌舞街14號，由基督復臨安息日會搞，1950年創校.
打比 (搞清楚)
打比，又寫做打吡，可以係：
將軍澳運動場
附屬設施
小食亭、活動室、會議室、貴賓室、會客室、傳媒中心、記者工作區、洗手間、更衣室、裁判洗手間同更衣室、物理治療室、藥檢室、救護室、健身室、召集室、評述員辦公室同警察指揮室等.
標緻
標緻（Peugeot）係法國汽車公司，而家係聖帝蘭帝斯汽車集團嘅附屬公司.
尊菲臘蘇沙
尊菲臘蘇沙（，英文：John Philip Sousa，）係浪漫主義時代後期嘅一個美國作曲家同埋指揮家，出名嘅作品有《星條旗頌》.
翼鞘
翼鞘（elytron）係好多昆蟲（尤其係鞘翅目同半翅目）嘅硬前翼，功能類似「翼」嘅「鞘」而得名. 翼鞘主要功能係保護用嚟飛嘅後翼.
本篤六世
本篤六世（Benedictus VI，）係羅馬天主教第134任教宗，973年到974年在位.
大埔三育中學
大埔三育中學（Tai Po Sam Yuk Secondary School）係香港一間中學，喺新界大埔區大埔大埔頭徑2號，由基督復臨安息日會搞，1956年創校.
怡和行
怡和行（行讀巷，；Ewo Cohong ／ Creek Factory；1784年—1856年），初頭亦叫元順行（），係喺清朝「一口通商」政策同英國東印度公司支持底下成立嘅一個行號，亦係廣州十三行之一，由福建安海嘅伍氏家族掌管. 主要做中西貿易，出口絲織品、茶葉同瓷器. 行商商號浩官，清朝中後期一度成為十三行嘅公行總商.
本篤七世
本篤七世（Benedictus VII，）係羅馬天主教第135任教宗，974年到983年在位.
木槿
木槿可以係：
水錦花
樣
花通常係紫、粉紅或白.
用途
佢嘅根皮、莖皮、花可以做藥；樹皮可以整成繩；成樖嘢可以做觀景綠籬植物.
連出去
類:木槿屬 類:落葉植物 類:灌木 類:藥用植物
類:花卉 類:綠籬植物
霉菌
霉菌，或者叫毛菌（嚟自英文Mold嘅音譯）、黴菌，係一類識生好多菌絲嘅真菌. 麵包、生果一類新鮮嘢食，若果儲存得唔好，好容易會生霉菌，叫發霉或者發毛.
霉菌唔一定係衰嘢，譬如抗生素盤尼西林同埋發酵黃豆嘅米麴（米麯），查實都一樣係霉菌.
文理書院 (香港)
文理書院係香港柴灣一間中學.
史
文理書院本來係一間私立學校，校址喺今日港鐵天后站上面栢景臺，近維多利亞公園. 後來書院得到政府資助，搬去家下柴灣興華邨呢度. 前香港球星林尚義曾經喺學校教體育，但唔夠一年就走咗. 後來學校繼續擴展，並開辦九龍分校.
辦學宗旨
五育並重發展潛能，培育熱愛祖國，關心社會，有理想識見，勇於服務社群嘅青年. 通過校本管理，全校參與，同校友、家長、社會機構緊密合作發展全人教育.
信念、使命同校訓
信念
使命
校訓
學校設施
校園面積5499平方米. 資訊科技教學設施包括多媒體學習中心、電腦室、二百幾部電腦、手提電腦40部；另有語言實驗室、視聽室、輔導室、禮堂、圖書館、飯堂等；全部課室及特別室都裝咗冷氣、投影機及電腦.
校舍內嘅設施如下：
觸鬚
（antennae / feelers）係節足動物用嚟做感官嘅長型身體構造.
梁朝偉
梁朝偉（Tony Leung Chiu Wai，，暱稱偉仔）係香港電影男演員.
梁朝偉喺1982年加入無綫電視，第二年就開始演出主角. 佢第一部擔正嘅電視劇係1983年《再見十九歲》. 嗰年佢同劉德華幾位當紅演員被無綫封為「五虎將」. 1984年憑住《新紮師兄》同《鹿鼎記》兩部劇走紅.
梁朝偉早喺1980年代尾投身電影圈. 佢多數都拍文藝片，但一啲主流電影好似搞笑片、動作片佢都拍唔少. 佢唔係票房保證，但攞獎好多，係攞香港電影金像獎最佳男主角獎最多嘅人，有五次（1994年、1997年、2000年、2002年、2004年）. 佢憑住王家衞嘅《花樣年華》攞過康城影展最佳男主角獎.
2020年3月，梁朝偉喺澳洲拍Marvel Studio電影《尚氣與十環幫傳奇》嗰時，遇上當地因武漢肺炎封關. 梁朝偉同劇組留咗喺澳洲當地隨時等開工.
家庭
梁朝偉係佛教徒，信白龍王. 梁朝偉已婚，老婆係劉嘉玲，2008年7月22號嚮不丹行咗婚禮. 兩個人都好鍾意運動，例如挑戰跳傘、滑浪等等.
雪鐵龍
雪鐵龍（Citroën）係法國汽車公司，而家係聖帝蘭帝斯汽車集團嘅附屬公司.
星組
星組係日本寶塚歌劇團中五個演出組別嘅其中一個，喺劇團五個演出組別之中排喺第四組，代表色係藍色.
我要你
《我要你》係由樊冲作曲同填詞，老狼同任素汐演唱. 呢隻歌係《驢得水》嘅主題曲同推廣曲.
簡介
作曲嘅樊冲話既然呢隻歌做得《驢得水》嘅主題曲就想幫觀眾釋放睇劇嘅情緒，又要突出到劇入面人物嘅嘢. 樊冲話呢隻歌係有思念嘅情感同懷著希望嘅美好.
星組
現時狀況
二番手係禮真琴
我要你
簡介
《我要你》係好有上海時期嘅復古懷舊風. 而呢隻歌基調係嚟自《驢得水》入面嘅張一曼係屬於交際花，佢成日哼出一啲靡靡之音.
星組
現時狀況
其他主要團員有七海ひろき、如月蓮、天壽光希、十碧れいや、麻央侑希、瀬央ゆりあ等
我要你
簡介
呢隻歌出過4個版本，有樊冲版本、任素汐話劇版、任素汐電影版、老狼混搭任素汐版.
打吡大賽
打吡大賽係種跑馬比賽，通常係限三歲馬參加，唯獨香港、澳門同星加坡限四歲馬參加，而賽程就約1哩半上下.
打吡大賽個名，係因為1780年第十二代打比伯爵同人打賭贏咗，所以就用咗佢個名.
星條旗頌
《星條旗頌》（，英文：The Stars and Stripes Forever），係美國作曲家尊菲臘蘇沙嘅代表作，係美國出名嘅愛國主義進行曲.
英文歌詞
Other nations may deem their flags the best And cheer them with fervid elation But the flag of the North and South and West Is the flag of flags, the flag of Freedom's nation.
(repeats) Other nations may deem their flags the best And cheer them with fervid elation, But the flag of the North and South and West Is the flag of flags, the flag of Freedom's nation.
Hurrah for the flag of the free! May it wave as our standard forever, The gem of the land and the sea, The banner of the right. Let despots remember the day When our fathers with mighty endeavor Proclaimed as they marched to the fray That by their might and by their right It waves forever.
Let eagle shriek from lofty peak The never-ending watchword of our land; Let summer breeze waft through the trees The echo of the chorus grand. Sing out for liberty and light, Sing out for freedom and the right. Sing out for Union and its might, O patriotic sons.
Hurrah for the flag of the free. May it wave as our standard forever The gem of the land and the sea, The banner of the right. Let despots remember the day When our fathers with mighty endeavor Proclaimed as they marched to the fray, That by their might and by their right It waves forever.
徐順全
徐順全（Chee Soon Juan，）係星加坡政治人、新加坡民主黨秘書長，以多次向新加坡執政黨人民行動黨作出反抗同批評為知名.
簡歷
徐順全喺1990年得到哲學博士之後，入咗新加坡國立大學教書.
1992年徐順全得到新加坡民主黨創黨人詹時中介紹入黨. 1993年徐順全被指濫用大學研究基金被新加坡國立大學開除之後，徐順全隨即進行絕食抗議. 詹時中同徐順全喺事件上意見不合，引致黨內分歧，民主黨中委最終支持徐順全. 其後詹時中去咗新加坡報業俱樂部批評徐順全同埋民主黨中委，民主黨中委唯有選擇開除佢黨籍. 詹時中事後對外話自己係俾徐順全逼走. 事隔廿幾年後呢單嘢都繼續俾反對徐順全嘅人提起，而徐順全仍然未能同詹時中和解.
詹時中落馬之後徐順全喺黨內上位，佢喺臨到1997年大選之前轉投新加坡人民黨.
徐順全加入新加坡民主黨之後，長年參選新加坡唔同嘅選舉，但都未能獲勝，1997年新加坡民主黨輸嗮國會議席之後都冇贏過一個國會議席. 不過，去到2020年新加坡大選嗰陣，佢就出戰武吉巴督單選區，獲得45.2%得票，以2,712票之差輸咗畀人民行動黨角逐連任嘅穆仁理. 呢次算係徐順全咁多次選舉以嚟表現最好嘅一次.
政治立場
作為新加坡反對派主要人物之一，徐順全致力推動新加坡民主化. 徐順全喺2014年11月接受香港南華早報訪問嘅時候，就話香港同新加坡同樣需要民主化，先可以減輕貧富懸殊，收入不均等社會問題.
徐順全早年嘅政治作風都被視為激進派，甚至因為言論惹上官非，因為無法賠償而宣告破產，2006年同2011年都冇辦法參加大選. 2012年徐順全至籌到錢打甩破產令. 由2015年新加坡大選起，佢開始塑造偏向溫和嘅新形象.
另外，佢亦不時批評人民行動黨嘅部長自視過高，領取優厚薪金，但就唔願意實施最低工資等有利民生嘅政策. 例如喺武漢肺炎疫情期間，佢就喺社交媒體批評新加坡貿易和工業部部長陳振聲話香港人無腦嘅言論，而陳振聲反對新加坡全民戴口罩，反過來新加坡一度成為全東南亞最多武漢肺炎確診個案嘅國家.
龔照勝
龔照勝（，）係臺灣銀行家，做過臺灣糖業公司董事長同第一任中華民國金融監督管理委員會主任委員.
生平
龔照勝生於台東縣關山鎮，屋企八個兄弟姊妹之中排最細. 阿爸係一名煙酒零售商，經同業支持下，成為台灣煙酒公賣區配銷處主任. 其中姑姑開設藥廠，賣止痛藥，五分珠.
喺國立交通大學海洋運輸學系，取得學士學位. 留學美國，1983年取得印第安納大學商學碩士. 畢業後返台灣，進入新加坡銀行工作. 此後一直喺台灣嘅外商銀行界工作，2000年任瑞士信貸第一波士頓銀行台灣區總裁.
喺2000年總統大選時，支持陳水扁陣營. 喺陳水扁政府時期，2001年，以瑞士信貸第一波士頓銀行台灣區總裁身份，組織銀行招商團，跟財政部長顏慶章出訪歐洲，招募歐洲銀行前嚟到台灣投資. 因為噉，瑞士信貸第一波士頓銀行受到中華人民共和國嘅政治壓力，喪失喺中國嘅承銷權以及幾個信貸案，龔照勝喺2002年被迫退休. 龔照勝控告瑞士信貸，獲得資遣費. 喺2002年至2003年間，任東森美洲台顧問.
於2003年，龔照勝出任台灣糖業公司董事長. 2004年7月1號任金管會首任主任委員.
2006年，俾當時台灣糖業董事長余政憲告發 ，檢方起訴龔照勝，認為佢喺台糖公司董事長期間，涉入三項台糖弊案. 龔照勝話自己清白，拒絕請辭，俾當時嘅行政院長蘇貞昌將佢停職，撤換其中金管會主委一職，並移送監察院調查. 呢三項弊案，分別喺2008年、2009年及2010年獲判無罪. 龔照勝喺2009年另外提起行政訴訟，希望撤銷停職命令，但敗訴. 此外，喺2006年，經法務部調查，龔照勝喺擔任台糖董事長期間，漏報名下財產，判罰12萬元. 喺2008年，龔照勝遭監察院彈劾.
2016年，同友人聚餐時，因心肌梗塞去世，享年61歲.
連出去
類:臺東人
類:銀行家
鰂魚涌
位於香港島東區. 喺香港歷史嘅分區之中，鰂魚涌係北角嘅一部份，包括早期分區、市政局分區以及校網分區. 但根據規劃署劃分而家已獨立發展，不過部分人仍講北角係舊稱呼. 鰂魚涌嘅西部前稱麗池，因已結業嘅麗池夜總會而得名.
歷史
淸代嘉慶二十四年刊行嘅《新安縣誌》仲未有鰂魚涌呢個地名，估計嗰陣時本區人煙幾稀少. 港府喺開埠以來集中資源發展商業中心中環以及喺南洋商家聚居嘅銅鑼灣（如新加坡首富嘅信和廣場）. 戰後嘅1950年代，由於出現中國可能收回香港嘅不確定性，好多東南亞企業遷出香港，但有唔少喺1960、1970年代陸續回流. 隨住戰後銅鑼灣以及北角人口已達到飽和，區內嘅需求帶動起原屬北角東部嘅鰂魚涌建立起一個全新嘅商業及住宅區. 因為北角以及鰂魚涌有大量閩籍商人同中產聚居，區內有唔少閩籍商家嘅企業，包括南洋首富郭鶴年嘅嘉里中心亦設喺鰂魚涌，開始帶動苦力聚居嘅鰂魚涌發展成港島第三個商業中心，而區內居民以早期北角居民以及佢哋後代為主，包括商人以及中產，以及早期因郭春秧而聚居喺北角嘅日本人.
經濟階層
二戰後香港人口大增，而喺逃港潮因逃避國共內戰而由中國大陸抵港而至今仍留喺香港嘅人口同埋後代，成為香港人口嘅主要成份，但隨住香港社會越來越富庶，佔全港近半數嘅逃港人口，雖然第一代居於木屋區，但佢哋嘅部份下一代亦成為香港中產，亦有能力喺港島置業，更有成為富有人仕，特別喺九十年代中後期開始亦有部份中產因為喺附近做嘢而遷入北角以及鰂魚涌區. 鰂魚涌既有數百萬至過千萬嘅住宅，人口結構同中環半山差唔多，既有商人，亦有中產聚居，但收入略比中環半山低，太古城東嘅收入中位數為62,370 ，太古城西嘅收入中位數為60,040 ，為半山東區（即70,000）嘅90% ，收入比中上環灣仔市區（如軒尼詩25000 ）更高，但比銅鑼灣、北角以及渣甸山、北角半山一帶低，區內亦有唔少新加坡、台灣、南洋以及歐美閩僑以及來自全港嘅中產居住，而原來區內嘅咕喱則遷入筲箕灣嘅公屋之中.
人口籍貫
香港嘅閩籍人口達130萬，根據人口普查嘅語文數據，當中25%居於東區，即30-40萬人口，亦係銅鑼灣、北角以及鰂魚涌人口嘅主要成份，但絕大多數50歲以下嘅閩籍港人以至日本人都改以廣州話溝通，香港人口亦接近90%以廣州話為日常生活語言，但區內唔少老一輩，如鰂魚涌居民協會會長以及前東區區議會主席黃建彬嘅廣州話就帶有濃烈嘅福建口音，區內閩籍下一代同深水埗區一帶由廣州抵港人口嘅廣州話冇分別，唔少閩籍嘅專業人仕，包括佔全港各界25%嘅政協，以及佔全港高達幾十名嘅閩籍教授 ，當中唔少都係北角居民嘅下一代，聚居喺本區，附近嘅嘉亨灣一帶嘅中產私樓區亦係鰂魚涌嘅擴展，雖屬筲箕灣，但亦屬鰂魚涌. 鰂魚涌嘅人口主要來自北角人口以及企業嘅擴展，除咗喺呢啲企業做嘢外，因為地理位置上遠離廣府人聚居嘅深水埗區一帶以至其餘族群聚居地，外區中產較少遷入，好多閩籍富豪亦經常喺鰂魚涌返工. 唔少以閩南話為母語嘅台灣人以及新加坡人亦好鍾意喺鰂魚涌置業，區內都有啲價格較低嘅住宅，都有筲箕灣以及柴灣人口嘅第二代置業.
發展為港島東商業區
相對核心商業區嘅中上環，鰂魚涌早期係一個偏遠嘅商業區，但鰂魚涌地理位置鄰近北角，近年來吸引唔少企業進駐.
傳統
2018年鰂魚涌傳統組纖燒豬會其中一名成員接受訪問時講述燒豬會呢一傳統，燒豬會規定最多只可以有22個會員，亦以老人哋居多，而每年土地誕，燒豬會都會拜神.
命名
鰂魚涌得名於早期溪流中甚多鰂魚. 又因19世紀七姊妹一帶設有花崗岩礦場，後以海運輸出而得英文名稱Quarry Bay（採石灣/石礦灣/打石灣）之名. 然而呢啲溪流同海灣都喺填海工程後消失嗮，轉型成為商住區.
1883年太古洋行於鰂魚涌設立太古船塢、太古糖廠及香港汽水廠，令鰂魚涌成為當時香港最龐大工業區. 同年太古公司亦於鰂魚涌旁康山設有水塘，為各廠房供應淡水. 1892年太古興建全港首個吊車系統，接駁鰂魚涌至柏架山，以接載太古員工同附近居民，直至1932年停駛. 到咗1959年，為配合英皇道擴闊工程，鰂魚涌嘅溪流被覆蓋，變成咗暗渠.
1970年代後期，太古公司各廠房陸續停業. 太古水塘原址變成咗康景花園；太古船塢原址就起咗大型私人屋苑太古城. 至於太古糖廠位置，而家就變成咗太古坊商業區，而汽水廠就變成康蕙花園.
地理位置
鰂魚涌嘅具體位置，西起英皇道同渣華道交界，東至英皇道同康山道交界靠近康山道天橋. 然而好多時市民或會以區內著名地點如麗池、太古坊等地標作指示.
鰂魚涌嘅範圍隨着時代嘅變遷亦有所唔同，而且喺政府嘅規劃圖及學校網，鰂魚涌一帶嘅地區一直都歸入北角嘅範圍. 因此現時鰂魚涌站旁嘅北角官立小學亦因而為名. 自從地鐵港島綫開通之後，鰂魚涌嘅範圍不斷西移，而原本屬於鰂魚涌嘅東部，就被稱為「太古城」. 但現時香港郵政局內嘅分區，呢個地區仍然係鰂魚涌嘅一部份. 至於筲箕灣道開始嘅地帶，過去一直都被認為係西灣河嘅一部份，但喺2005年地政署提交嘅「鰂魚涌分區發展大綱」及現時，就包括嘉亨灣所在嘅地段. 呢個問題嘅成因，相信係由於過去嘅都市規劃，都以市政局嘅選區劃界作標準，而當時成個東區只被分為「銅鑼灣」、「北角」及「筲箕灣」三部份，「鰂魚涌」同「柴灣」係到咗比較後期先至出現嘅分區. 但直到而家，香港嘅學校網喺東區依然係分成「北角及鰂魚涌」（14區）同「筲箕灣及柴灣」（16區，原屬第15區嘅筲箕灣於2007年併入第16區）.
人口移民史
鰂魚涌主要為工業同住宅區，但喺1990年代起出現咗越來越多嘅商業大廈. 鰂魚涌同北角以及銅鑼灣一樣主要以閩籍人口為主，但比北角以及銅鑼灣嘅閩籍人口較遲抵港，以民國以前來港嘅閩籍人口大多居住喺灣仔區以及中西區 ，好多南洋富商喺1950-1980亦遷入灣仔區以及中西區嘅半山區、南區以及九龍城區，唔一定喺跑馬地到鰂魚涌一帶. 銅鑼灣、北角同鰂魚涌亦係日本人嘅主要聚居地，東區佔總日語人口嘅25%，但人數遠少於福建籍人士，語文統一後各省籍人士亦有進入鰂魚涌居住，睇埋東區語言殘留人口. 呢一帶嘅人口分佈同東區以外嘅大坑、跑馬地、渣甸山一帶差唔多，華人同樣係以閩籍為主，亦有好多日本人居住. 呢啲區份都係喺維多利亞城邊沿或以外，本來為人口好少，喺民國時期大量閩籍人口因為喺銅鑼灣天后廟一帶聚居而發展起來嘅，鰂魚涌一帶嘅人口大多由北角遷居. 至今閩籍以及閩僑後代最集中嘅地方係跑馬地以及大坑一帶，基督教會香港閩南堂總堂亦設喺跑馬地，分堂京設喺北角同香港仔，喺語文未統一嘅年代，虎豹別墅附近社區都係新加坡、福建無異，但呢批人來港較早，鰂魚涌一帶則來港較遲.
交通
鰂魚涌喺香港島嘅交通可以話非常便捷，除咗因為該區有多條巴士路綫及兩條港鐵路綫經過以外，喺康山嘅屋苑仲有4條小巴路綫.
區議會議席分佈
為方便比較，以下一覽以海裕街、渣華道、英皇道、民新街以南至柴灣道往康山支路以西為範圍.
註：以上主要範圍重有其他細微調整（包括編號），請參閱有關區議會選舉選區分界地圖及文章.
玩具
玩具（；嘢玩，toy）即係可以攞嚟玩嘅物品，亦都有啲玩具會有教育用途.
生產
玩具可以係由人特登設計嚟俾人玩嘅，例如公仔、扭計骰‎、滑板同積木等嘅物品都係由人專登設計嚟做玩具嘅；另一方面，一件玩具可以本身有第啲用途，但玩嗰個人發揮自己嘅想像力，用件嘢嚟玩，例如紙本身可以用嚟寫嘢畫嘢，又成日俾人攞嚟摺成飛機玩. 特登整嚟玩嘅玩具呢家嘢歷史悠久，可以追溯到去公元前 3,000 年嘅印度河文明，而到咗今日，玩具經已係人類最重要嘅文化產物之一，有好多人甚至會攞玩具嚟收藏.
喺廿一世紀初嘅人類社會，玩具生產係一個大產業，喺 2020 年，淨係美國嘅玩具市場估計經已值成 255 億美元咁多. 玩具設計（toy design）係一門高度技術化嘅領域，做呢行嘅人需要具備工程學同細路心理學等領域嘅知識，能夠設計出細路仔會鍾意之餘又能夠有效率噉量產（指大量生產嗰陣成本唔會高過利潤）嘅玩具.
嘢玩
香港部分人通過對「買嘢玩」等謂+賓+補語語法結構進行「重新分析」得到「嘢玩」作為「玩具」嘅同義詞，但係同「嘢食」、「嘢飲」唔同，爾種用法未得到廣泛接受. 爾種「重新分析」喺中文發展史上好常見.
玩具
「玩具」早喺後漢就有，同家下「飾物」一詞相約，古人用「衣服玩具」 或「衣裝玩具」. 之後呢個詞用喺北方中文道，原意同家下嘅為細路而設，為玩而玩嘅嘢唔同.
聰明玩具
聰明玩具（smart toy）泛指內置微型電腦而能夠展現一定程度嘅人工智能嘅玩具，所以一件聰明玩具有可能（例如）按照玩緊佢嗰個細路嘅行為嚟調整自己，並且令個細路玩得更加過癮，簡單例子有曉做自然語言處理（指教人工智能處理語言嘅技術）同細路講嘢嘅公仔. 可以睇吓 Furby.
動物學研究
「攞有第啲用途嘅物品做玩具」呢種行為喺人以外嘅動物身上都有觀察得到. 動物學家試過觀察由人養嘅年幼黑猩猩，發現年幼黑猩猩有類似人類細路噉嘅行為：佢哋發現年幼嘅黑猩猩乸好興執起環境入面嘅樹枝，然後佢哋會將啲樹枝攞嚟做抱等嘅動作－好似當正啲樹枝係一個臊孲子噉；同時佢哋亦發現，成年嘅黑猩猩乸好少可會噉樣玩，而做咗阿媽嘅黑猩猩乸完全冇噉樣嘅行為. 年幼黑猩猩乸嘅呢種行為俾人話好似人類細路（尤其係細路女）攞公仔嚟玩嗰陣嘅行為噉.
檸檬水
檸檬水，簡稱檸水，係一種用檸檬調味嘅水，通常會落糖，凍熱都得. 熱嘅叫熱檸水；凍嘅叫凍檸水.
若望十四世
若望十四世（John XIV，）係羅馬天主教第136任教宗，983年到984年在位.
弘爵國際學校
弘爵國際學校（Sear Rogers International School）係香港一間國際學校，前校舍喺九龍石硤尾棠蔭街15號，1982年創校，初時校舍喺港島半山堅道.
京兆
即係京畿，係指國都及其週邊嘅地區，可以係：
車手
《車手》（英文：Motorway），係2012年上畫嘅港產片，由黃秋生、余文樂、郭曉冬主演，鄭保瑞執導.
劉文正
劉文正（；），係臺灣男歌手、演員、主持人、製作人. 佢嘅歌喺台灣、中國大陸、東南亞、香港同歐美等地流行，好有影響力.
劉文正喺1991年引退之後長居美國. 2023年2月嗰時，曾經有傳佢2022年已經喺拉斯維加斯逝世，但冇幾耐之後證實冇噉嘅事.
漢江 (韓國)
漢江（，🇰🇷），係朝鮮半島嘅一條河，亦係朝鮮半島上第四長嘅河，僅次於鴨綠江、圖們江同洛東江.
真人快打
真人快打（；MORTAL KOMBAT）可以係：
荷頓
荷頓（Holden）係澳洲汽車公司，而家係美國通用汽車嘅附屬公司.
若望十五世
若望十五世（John XV，）係羅馬天主教第137任教宗，985年到996年在位.
蓮花 (搞清楚)
蓮花喺大多數嚟講都係一樖植物. 佢重可以係：
教育路 (廣州)
廣東廣州有4條教育路：
大新路 (派潭)
大新路（）係中國廣東廣州嘅東西走向馬路，喺增城派潭鎮，西邊從從樟一路同派潭大道中嘅交界開始，一直向東去到榕林路同教育南、北路嘅交界.
左沙
左沙（，Djoser）係埃及第三王朝最出名嘅法老王. 佢曾經嗌佢個官員―― 伊姆荷太普起咗埃及史上第一座金字塔——左沙金字塔——用嚟做佢嘅陵墓.
大新路 (派潭)
經過嘅道路
條路順序從西到東排，加粗嘅字係主幹道：
愛爾蘭島
愛爾蘭島（Éire，國際音標：[ˈeːɾʲə]；英文：Ireland；北愛蘇格蘭文：Airlann或Airlan）係歐洲第三大島，喺大不列顛島西面，上面有愛爾蘭共和國，同埋屬英國嘅北愛爾蘭.
曹凱喬
曹凱喬（英文：Mitena Cho，），筆名米曹，係香港寫作人，2013年憑參演網上短片《一生只想尋找一個肯挨麥記的女人》而出名，有「麥記女神」嘅稱號. 佢響倫敦藝術大學畢業，嗜好係畫畫. 佢曾經係學民思潮義工，政治立場屬香港本土派. 佢曾經同親共香港導演王晶響網上就香港保衛戰英軍嘅角色隔空辯論.
中山汽車總站
中山汽車總站，又叫富華車站或者中山總站，喺廣東省中山市西區105國道同富華道嘅十字路口，所以又畀人叫做「富華總站」，喺1994年起好，係中山市巴士同長途巴士嘅交通樞紐地方. 宜家做緊有一百二十條長途巴士線，跨越湖北、四川、湖南、江西、福建、貴州、海南、浙江、廣西、重慶等十一個省、自治區同直轄市，而且重開通咗廣州、深圳、龍崗、寶安、番禺、佛山、東莞、虎門太平、樟木頭、惠州、江門、汕頭、韶關、湛江、陽江、茂名、陽春等地嘅快速長途巴士直達服務. 每日發車有一千一百幾班，每日運送旅客有八千人次.
大家樂
大家樂（洋文：Café de Coral）係香港連鎖快餐店，1968年開，1986年佢用大家樂集團名義上市. 主要同行有大快活同埋美心MX.
2012年，佢嘅燒鵝飯貴過鏞記酒家30%或者12緡港幣，上咗新聞頭條.
顏旭懋
顏旭懋，台灣政治人物，雲林縣議員，曾經係民進黨成員，喺2022年4月29號因為涉嫌毒品走私被開除黨籍.
ATARI遊戲集中銷毀案
嗰時喺阿拉莫戈多，當地報紙喺1983年9月27號連續刊登咗10～20部 拖掛車喺德薩斯州艾帕索間ATARI門店出發，將成拃ATARI產品包裝盒、卡帶同遊戲機倒晒喺市内嘅垃圾堆填區. ATARI最初同堆填區交易係唔畀乞丐執垃圾，諗住喺晚黑揼爛機帶而掩埋. 不過ATARI畀出嘅理由係ATARI 2600要升級到ATARI 5200 ，後嚟有員工企出嚟反對. 嗰時嘅ATARI高層話啲垃圾係「用唔得」、「冇意義」、「冇紀念價值」嘅嘢. 正因為噉而震驚咗成個美國.
呢單嘢既係美國喺1983年爆發嘅大事之一，又係美國遊戲業大蕭條嘅文化象徵代表. 雖然有人話單嘢爲ATARI公司出於減税目的嚟鏟走廢棄材料 ，但係喺美國，成日俾人睇成爲慘淡經營手段而驕傲嘅事做反面教材.
事發廿九年半後（2013年5月28號），阿拉莫戈多市議會批准加拿大娛樂公司——Fuel Industries去咗堆填區做為期半年訪問兼拍攝呢單事實同埋填埋場發掘嘅記錄片——《ATARI: GAME OVER》. Xbox Entertainment Studios計劃喺2014年，喺Xbox One同Xbox 360獨家播出呢部連續紀錄片. 不過當日挖掘出嘅廢棄遊戲同硬件，淨得1300份咁少. 而挖掘出啲卡帶，有啲拎去策劃展覽，大部份拎去拍賣嚟幫手起紀念性質嘅博物館. 甚至將垃圾堆填區打造成阿拉莫戈多當地以卡帶做主題嘅旅遊景點.
事件亦造成咗美國實行遊戲分級制度. 最早喺1989年確立，初期淨得三個級（G、MA13、MA17），後嚟爆出真人快打系列同午夜陷阱兩鉼機帶嘅分級拗數後，娛樂軟件分級委員會喺1994年成立，從而幫一大堆機帶實行咗更加規範同完善嘅遊戲分級制度. 喺日本，任天堂喺1983年底推出紅白機時話，廠入面出啲遊戲唔畀帶埋晒啲暴力或鹹濕或恐怖等十八禁、紅燈區啲嘢.
元朗大球場
元朗大球場，俗稱大陂頭，香港運動場之一，喺元朗，水牛嶺東面山腳，元朗體育路六號，另一邊為公園北路，元朗大會堂隔籬，就近元朗公園，英文叫Yuen Long Stadium. 行政上歸元朗區. 設施有運動場、草地球場，球場為十一人草地足球場. 全天候跑道長四百米，有八綫. 場歸康樂及文化事務署管. 球場曾經喺一九八三年擴建，二零二二年關閉重建，預計二零二五年重開.
思維二世
思維二世（Sylvester II，又譯西爾維斯特二世，）係羅馬天主教第139任教宗，999年到1003年在位.
益蟲
（beneficial insects）係指對人類有益嘅昆蟲.
概論
益蟲嘅例子有以下呢啲： ... 呀噉.
強迫症
強迫症（又叫強逼症）係一種精神病. 有強迫症啲人做開嗰樣嘢，係都要繼續做，但係未必好鍾意，如果有人迫佢哋戒或者轉就好悶或者緊張. 或者係重覆動作，例如每晚要鎖門鎖够十次先安樂. 有強迫症啲人不斷諗同一樣嘢. 重有，患者明知自己啲動作係唔正常、多餘，但係戒唔甩.
萩原舞
萩原舞（はぎわら まい，）喺大阪府出世，原名係渡邊紗希（わたなべ さき），係日本寫真女星同鹹片女演員. 萩原舞嘅三圍數字係84E-57-84厘米.
簡介
佢喺1997年用久保久留美（くぼ くるみ）個名開始寫真女星嘅生涯，因健康得意嘅形象令佢成為「菓子系寫真偶像」嘅代表人物. 2000年十八歲生日後佢開始拍裸體寫真，成為一時話題. 當時佢嘅寫真集經網絡傳播，喺東南亞一帶嘅成人網絡社群引起熱潮，吸引大班網民做佢擁躉.
到咗2004年，佢以21歲（喺鹹片界算係老）嘅年紀加入鹹片行業，喺外界一片疑慮聲中創下成功嘅銷售紀錄，2006年佢同AliceJapan嘅片約結束，依家係休息期.
印尼亞洲航空8501號班機失事
印尼亞洲航空8501號班機失事發生喺2014年12月28號，呢班飛機喺朝早05:35響印尼泗水市朱安達國際機場起飛，原本計劃喺08:30抵達星加坡樟宜機場，但係兩日後發現響爪哇海加里曼丹島以西海域附近墜毀.
大不列顛島
大不列顛島（Great Britain）係歐洲第一大島，喺愛爾蘭島東面、歐洲大陸西北面，上面有聯合王國嘅英倫、蘇格蘭同威爾斯.
Joey & Joey
簡介
專輯喺2011年9月23號推出特別版，用兩種封面同特製Zig-Zag立體盒面，一體兩面Illusion Box發行. 呢次容祖兒揾咗好多從未合作過嘅作曲人幫佢寫歌，例如恭碩良、方皓玟同方大同. 呢次亦係容祖兒第一次為碟入面嘅歌拍最多MV嘅一次，夾埋拍咗9隻MV.
大不列顛島
類:不列顛群島
Joey & Joey
簡介
2011年10月14號，《Joey & Joey》推出平裝版.
馬累
馬累係馬爾代夫嘅政治、經濟中心，同時亦係一個貿易港. 經濟上除咗漁業同水產加工之外，近幾年嚟旅遊業都相當發達. 因為面積太細，居民好密集. 差唔多全國三份之一人口住喺馬累.
1987年，馬累人口約莫得20,000. 2004年，馬累人口升到81,600. 但係年底嘅2004年印度洋大地震搞到馬累三份之二地方畀海嘯嘅水浸咗，損失慘重. 2006年，馬累人口103,693.
氣候
馬累有濕同乾季節，屬於熱帶季風氣候. 其中4月至第二年1月比較濕，2月至3月比較乾；平均高溫係30°c，平均低溫係26.5°c. 每年平均雨量係大約1900mm.
機場
馬累國際機場有定期航班往返東亞、中東、歐洲各個主要城市.
市內
有街渡往返機場島同馬累市.
分區
.
九龍巴士78K線
九龍巴士78K線係香港北區一條來往上水同沙頭角嘅巴士線. 全程16.5公里，行車時間48分鐘.
由於呢條線長年同73K、79K行經香港邊境禁區，所以呢三條線畀巴士迷統稱為「禁區三寶」. 2016年1月4號邊境禁區範圍縮減之後，78K成為唯一一條駛入北區邊境禁區嘅全日專營巴士線.
佢有特別班次九龍巴士78線，逢星期一至五朝早上繁忙時間喺沙頭角開一班車，行龍山隧道，經華明邨直達粉嶺站.
前史
1912年4月1號至1928年3月31號，九廣鐵路嘅沙頭角單軌鐵路提供沙頭角對外嘅交通服務.
八達通轉乘優惠
由本線喺上車之後兩個半鐘頭內，轉261、261P、270A、270P、270B、276、276P、276A、276B、277X、278X、278P、279X、373、978系、T270或者T277線，又或者由呢啲線轉乘本線，用八達通畀錢，第二程車費可以減港幣4.2緡. 如果第二次程車費低過4.2緡，就免費轉車.
服務時間
每日05:40至23:30，約莫8至30分鐘一班
78線：星期一至五07:20
行車路線
順隆街、沙頭角公路（石涌凹段、禾坑段、馬尾下段、龍躍頭段）、新運路、粉嶺車站路、新運路後馬會道、百和路、華明路、雷鳴路.
順隆街、沙頭角公路－石涌凹段、沙頭角公路－禾坑段、支路、香園圍公路、龍山隧道、香園圍公路、粉嶺公路、支路、百和路、華明路、迴旋處、雷鳴路、偉明街、百和路.
大埔運動場
大埔運動場，香港運動場之一，喺大埔新圍仔，大埔頭路二十一號，大埔游泳池同大埔體育館隔籬，英文叫Tai Po Sports Ground. 行政上歸大埔區. 設施有運動場、草地球場，球場為十一人草地足球場. 歸康樂及文化事務署管.
瑞士雞翼
瑞士雞翼係香港嘅一種滷水雞翼，雖然個名有瑞士兩個字，不過佢唔係源於瑞士或其他歐洲國家. 呢種嘢食主要係用「瑞士汁」烹調而成，瑞士汁係一種以豉油、薑、蔥、冰糖同香料等食材調配而成嘅甜味滷水.
名點嚟
「瑞士雞翼」個名點嚟，有兩種講法.
一個講法係，瑞士雞翼由太平館餐廳創辦人徐老高首創. 而瑞士雞翼呢個名，相傳係一位外地遊客去到廣州太平館餐廳品嚐呢種甜雞翼. 當佢問到一位伙計呢道菜式嘅名，伙計就用英文答佢話：「Sweet Wings」，不過因為語言上嘅誤會，遊客以為Swiss Wings係佢個名，因此衍生出瑞士雞翼呢個名.
大追捕
《大追捕》（英文：Nightfall），係2012年上畫嘅港產片，由任達華、張家輝、文詠珊、謝安琪主演，周顯揚執導.
樹森大介
（）係日本足球員，司職前鋒，效力過湘南比馬，水戶蜀葵，及草津溫泉.
碉堡
碉堡係種防禦工事，用木、石、鐵或者石屎起，完全或者部分埋嚮地下以避炮火. 可以做指揮部、彈藥庫、儲存庫咁. 附設地道、戰壕或交通壕連接，分佈機槍、大炮，有啲碉堡重可以抵禦毒氣同核輻射. 嚮第一次世界大戰、第二次世界大戰同冷戰時期常見.
細形嘅碉堡，叫機槍堡.
若望十七世
若望十七世（John XVII，）係羅馬天主教第140任教宗，1003年在位.
鄺頌晴
鄺頌晴（Glacier Kwong Chung-ching，），外號「滑鼠娘娘」，香港本土派政治家，鍵盤戰線發言人. 佢本身係香港大學文學院學士生，主修哲學同政治及公共行政. 佢響2014年香港雨遮革命初期，曾效法「烏克蘭少女」拍影片《我是香港人：請救救香港》而開始出名.
樊沖
樊沖（；；Eric；），係中國大陸音樂製作人.